MERKATARIAK ADINEKOEN EGOITZETAN\nIosu del Moral | Adinekoak duintasunik handienaz artatzeko gai ez den gizarte bat porrot egin duen gizarte bat da. Ezer gutxi espero daiteke mendebaldeko sistema kapitalistatik, gaztetasunaren gorespenean oinarrituta dagoena eta gure aitona-amonak zama higuingarritzat hartzen dituena. Kapitalismoari dagokionez, gure adinekoak ez dira errentagarriak.\nHurrengo elkarrizketan, gako horietako batzuk azaldu dizkigu Txomin Lasak, ELA sindikatuko gizarte- eta osasun- arduraduna. Sektorearen pribatizazio izugarria dela-eta, sindikatuarentzat jarduera estrategikoko eremua dela azpimarratu digu Txominek. Beste behin ere, funtsezkoa da giza bizitzak gure gizartearen ekintza politiko eta sindikalaren erdigunean egon behar duela ulertzea.\nZein da ELA sindikatuak adinekoen egoitzen sektorean egin duen lana?\nEsan genezake ELAn 20 urte inguru daramatzagula sektore horretan fokua jarrita. Lehenengo grebak 2000ren hasierakoak dira, batez ere Donostialdeko egoitzetan. Egia da sektoreak gora egin ahala gero eta langile gehiago daudela eta, beraz, gure ezarpena ere hazi egin dela. Kontuan izan behar da gaur egun 20.000 langile baino gehiago daudela Euskal Herrian sektore horretan lanean, eta ELAk 2.000 afiliatu baino gehiago eta sektorean ordezkaritza oso zabala duela.\nGuretzat, urteak dira sektore soziosanitarioak (Egoitzak, ZLZ, Esku-hartze Soziala, Osasun Pribatua) erabateko lehentasuna duela. Oso kontziente gara gizarteko sektore prekarizatuenetako bat dela eta bi arrazoirengatik dela; emakume aurpegia izateagatik eta zaintzan aritzeagatik.\nELAk erabaki du erakundearen erronka estrategikotzat hartzea euskal administrazioek sektore horretan erabiltzen duten eredua (pribatizazioa) borrokaren bidez eraldatzea eta bertako langileei baldintza duinak eta erabiltzaileei asistentzia-kalitatea ematea. Horren adibide argia da gaur egun Gipuzkoan geldituta dagoen greba: 243 egun generamatzan graban, eta 377 egun eman genituen Bizkaian, langileen lan-baldintzetan jauzi handia egiteko.\nZeintzuk ziren osasun-krisiaren aurretik antzeman zenituzten funtsezko arazoak eta gabeziak?\nEredua da gainerako gabezia guztien arazo nagusia. Diru publikoaren bidez etekin ekonomikoak bermatzea besterik bilatzen ez duten enpresak azpikontratatuz pertsonen bizitzarekin salerosteak gure adinekoen zaintzaren duintasunaren enkante bihurtzen du sektorea. Hori politika matxisten exekuzioarekin batera, non emakumeek egiten dituzten zaintza-lanak ez diren baloratzen, berekin dakarten koktel leherkor bat dira; prekarietatea, behin-behinekotasuna, langilerik eza, lan-karga ankerrak, gure adinekoen arretarik eza… esaldi batean: tratu txar instituzionalak gure adinekoei eta lan egiten duten emakumeen esplotazioa.\nEta nola eragin dute gabezia horiek krisi honekin topo egitean? Zein da errezeta arazo honen aurrean?\nCOVIDarekin gertatutakoa benetan baloratzeko, egoeraren azterketa zehatza egin beharko da, baina ez dut zalantzarik aurretik aipatutako guztiak beste egoera batean baino heriotza eta kutsatze gehiago eragin dituela. Heriotza edo kutsatze bakoitzari duen balioa emateko gai den gizarte bat izango bagenu, hitz horiek egungo ereduari buruz esan litezkeen gogorrenak izango lirateke. Hau aldatzeko errezeta ez da zaila. Zerbitzu guztiak publikoak biurtu, langileak sendotuz, langile kopurua haunditzea (ELAn kanpaina bat egin dugu; Zaindu nazazu (gutxienez) bi orduz, eta horrek esan nahi du administrazioek erabiltzaile bakoitzaren zaintza gutxienez 2 orduz ordaindu behar dutela egunean, hau da, % 30eko igoera Gipuzkoan, % 100ekoa Bizkaian eta % 40koa Nafarroan eta Araban), inbertsioa sektore soziosanitarioan… Batez ere gizarte horren lehentasunei buelta bat eman eta zentroan bat jarri; pertsona bakoitzaren bizitza, jaiotzen denetik hiltzen den arte zaindu. Bizitzaren eta ez kapitalaren alde apustua egin.\nSindikatuak uste du orain gobernuek euren partetik gehiago jarriko dutela sektore honetan?\nEz gara baikorrak. Ikusten dugunez, arlo publikoa sozialki indartu den egoera batean, gure agintariak (Urkullu, Tapia) murrizketak egiteko eremua prestatzen ari dira. M. Olanok esan du Gipuzkoako ereduak funtzionatzen duela eta eredua indartuko dutela. Eredu horretan, adibidez, nazioarteko inbertsio-funtsak edo alderdi politikoen inguruko enpresak daude, gure diru publikoa eramanez eta esplotazio aztarna uzten eta tratu ankerra emanez. Mezua argia da; hezurra ukitu dugu, eredu hori aldatu eta pertsonen arretara itzultzeak jende asko negoziorik gabe uztea dakar. Eta argi daukagu gobernatzen gaituzten alderdi politiko neoliberalek tartaren zati handi bat hitzemanda daukatela negozioa egin nahi dutenei, eta ez zainktaren alde gaudenoi. Borondatea kendu beharko diegu borrokaz, grebaren bitartez.\nSindikatuak zer lan egingo du datozen hilabeteetan gai honi dagokionez?\nOraingoz, administrazio publikoak eremu soziosanitarioan azpikontratatutako zerbitzu guztiak publifikatzea eskatu dugu. Egoitzak publikoak izatea nahi dugu. Era berean, gertatutakoa azpimarratuko dugu, eta benetako balorazio bat egitea nahi dugu, ez dugu onartuko kontakizun faltsu bat inposatzea. Langileek dena eman dute baliabiderik gabe eta beren osasuna eta ingurukoena arriskuan jarri dute, baita euren eginbeharran bizia galduz ere. Bizi izan duten egoera traumatikoaz eta utz diezaiekeen ondorioez hitz egitea ere nahi dugu. Azkenik, Gipuzkoan grebara itzuliko gara, langileentzako eta erabiltzaileentzako arriskurik ez dagoela ikusten dugunean, eta ez gara geldituko gure asmoak lortu arte.\nBorrokan jarraitzeko gogoa dugu. ELAn badakigu urteak direla gatazka ondo bideratuta daukagula eta urte asko daramatzagula COVIDek zoritxarrez mundu guztiaren mahai gainean jarri duena salatzen. Gaur inoiz baino legitimatuago sentitzen gara gure aldarrikapenetan. Badakigu erreferente bat garela sektore honetan egiten ditugun borrokekin, eta gizarteari ere eskatuko diogu lagun diezagula sektore hau, bizitza negozioaren gainetik jartzen duena, gizartearen eredu izan dadin.\nIosu del Moral es militante de Antikapitalistak.


Gerrak tristura ekarri zuen - Ahotsak.eus\nGerrak tristura ekarri zuen
Gerra hasi zenean, Zarautzen zegoen umezain. Soldaduak kamioietan pasatzen ikusi zituen. Jende askok alde egin zuen, Bilbora, Nafarroara... Tristura sartu zen. Kartzelaratzeak, emakumeei ile-mozketak...
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZAR-130-011 kodeko bideoa nahi duzula aipatzea: ahotsak@ahotsak.eus\nGerra hasi zenean, Zarautzen zegoen umezain. Soldaduak kamioietan pasatzen ikusi zituen. Jende askok alde egin zuen, Bilbora, Nafarroara... Tristura sartu zen. Kartzelaratzeak, emakumeei ile-mozketak...\nGaia(k): Politika » Gerra zibila (1936-1939) » Gerraren hasiera , Politika » Gerra zibila (1936-1939) » Errepresioa\n- Hasi zenian, gogoratzen dezu gerra nola hasi zen?\n- Bai. Nola ordun ni Zarautzen neon, ni eskolatik irten ta jun nintzan niñera kalera. Eta jun nintzen eta ni Zarautzen neon eta igande illuntze batian hasi zian Guardia Armadak kamionaka, kamionak jo, pasa bat eta pasa bestia eta jende guztia aidian jarri zuten. Zian pues, zeak, este, Guardia Armadak.\n- Bai, kamionkak pasatzen zian ta jende guztiya aidian jarri zeen. Eta geo, ba, hurrengo egunian, pues, jendia martxatu zen; jendia, bertako jendia, kanpoa jun zien, ta ba, batzuk Bilbao aldea, bestiak Naparra aldea, eta hola jendia galdutzen ta hola tristuraz sartutzen. Asiske, hasi zen gerra, baiño tristia. Bela hasi zien jendia kartzelan sartzen, alkarri, alkarri falta billatzen… ta...\n- Kartzelarik Zarautzen bertan? Kartzela bazeon Zarautzen?\n- Bai, bazen, baiño kanpoa eramaten zittuzten gehienak, kanpoa, ez dakit noaiño, Zarautz... Donostira eo. Eta itten zittuzten... aitte ta, beno, nazionalistak zielako, alabai illia dana moztu ta paseo zea guztiyan, kale batetik besteaiño pasiatu. Egunero eamaten zuten illia moztu-moztu inda neska bat, bere gurasuak nazionalistak zialako. Ta holakuak itten zittuzten. Bela hasi zian gaizki itten alkarri.\n- Ta neska hori bera bakarrik? Neska horri bera bakarrik, berari bakarrik, pertsona bati bakarrik?\n- Bi guardikin, bi guardikin juten zen kalian barrena.\n- Baiña berari bakarrik moztu zioten illia?\n- Neska horri?\n- Bai, bat bakarrik ikusi nun. Ta hola.\n- Ordun, tristia.\n- Ooo, ez nuke nahi berriz ikusi, gerra denboako kontuak tristiak oso.\nEgilea(k): Ander Grian Nash Manot (Lizardi Institutua)\nFrontetik gutunak erdaraz\nAitajauna preso hartu, eta kartzelako asaltoan hila\nAita Soraluzetik eraman egin zuen Guardia Zibilak


memoriak - mikel laboaren biografia bat. Mari Sol Bastida. Elkar.eus\nEgilea: Mari Sol Bastida\nMikel Laboa euskal kulturako azken hamarkadetako sortzailerik nabarmenenetako bat da, zalantzarik gabe. Mari Sol Bastidak, biografia honen egileak, Mikelekin partekatu zituen lanbide- nahiz bizi-ibilbidea. Halere, lan hau ez da egilearen memorian bakarrik oinarritzen, hainbat eta hainbat agiri eta lekukotzaren zehaztasunean baizik. Horregatik da hau Mikel Laboaren biografiarik sinesgarriena eta osatuena. Bestalde, Mari Sol Bastidak badu berezko ibilbide profesionala, gure herrian urte haietan oso ohikoa ez zena, kontakizun hau aberasteko balio izan duena. Horrenbestez, memoriak eta historiak, esparru soziokultural nahiz pertsonalean, bat egiten dute liburu honetan, artistarekiko eta bikotekidearekiko emozioarekin eta mirespenarekin batera.


Euskarazko haur eta gazte literatura da "Uhartearen altxorra"ren ardatza - San Telmo Museoa\nEuskarazko haur eta gazte literatura da "Uhartearen altxorra"ren ardatza\nUhartearen altxorra erakusketa aurkeztu dugu gaur, urriak 17, San Telmo Museoan. Haurrentzako eta gazteentzako euskarazko literaturatik sortutako pertsonaia, ilustrazio, gai eta garaiek osatzen dute erakusketa, eta gaurtik 2018ko urtarrilaren 17ra bitartean egongo da ikusgai musoko Laborategian, doan.\nSan Telmo Museoak eta Donostiako Liburutegi Nagusiko Haur Sailak antolatu dute, eta Bilboko Azkuna Zentroak ekoiztutakoa da. Idea Dijitalidadeak eduki zuen eta Juanba Berasategi izan zen zuzendari artistikoa.\nKoldo Izagirreren hitzok (erakusketareko edukien arduraduna da bera) agerian uzten dituzte Uhartearen altxorraren ardatzak: “Testuaren artearen eta ilustratzailearen artearen batuketa uste baino maizago gertatzen da, eta hori ezagutzen ez dugun altxorra delako sortu dugu hau». Hala, literatura bera, eta hura irudikatzen duten ilustrazioak dira gai nagusia.\nHaur eta gazte literaturako pertsonaiak ageri diren arren, bilduma ez da soilik umeentzat, garai desberdinetako haur eta gazte literatura islatzen baitu. Erakusketa gaika dago antolatua, eta haur eta gazte literaturak landu dituen alderdi batzuk islatzen ditu: bakardadea, migrazioa, adopzioa, Downen sindromea, haztea, nortasuna, zahartzaroa, sexismoa... Egunerokotasunarekin lotu nahi izan dituzte erakusketaren edukiak, eta, gaiekin batera, idazle eta ilustratzaileen aipuak ere bildu ditu erakusketak.\nLiburu hautaketa Haur Liburutegi Nagusian\nKoldo Izagirrek egin du erakusketa osatzen duten liburuen hautaketa. 1980ko hamarkadaren eta 2010. urte arteko lanak biltzea izan zuen hasierako asmoa, baina aurreragoko batzuk ere hautatu ditu. 100 liburuko hautaketa hori Haur Liburutegi Nagusian (San Jeronimo kalea, 25. Donostia) kontsultatu daitezke, eta baita maileguan jartu ere.


Beste atsekabe bat oroimenean - - Alea.eus\nBeste atsekabe bat oroimenean\nJon Eskudero 2017-05-27 23:59\nDenboraldi ahaztezina ezin izan du biribildu Alavesek, galdu egin baitu Espainiako Kopako finala, Bartzelonaren aurka. Atsedenaldia iristear jasotako bi golak garesti ordaindu dituzte gasteiztarrek\nHuts-hutsik. Inolako garaikurrik gabe jarraitu beharko du Alavesen bitrinak. Duela hamasei urte Dortmunden gertatu bezala, atzo ere finala galdu baitzuen, Madrilen, Espainiako Kopan. Bartzelona aurrean eduki arren, gasteiztarrak ilusioz beterik ziren, posible ikusten baitzuten lehen titulua lortzea. Partidaren hasierak ere ez zuen bestelakorik adierazi. Kataluniarrek aurrea hartu arren, berdinketa lortzeko adorea azaldu zuen Alavesek, baina atsedenaldiaren atarian jasotako bi golek kondenatu zuten.\nBartzelona neurri erraldoiko aurkaria izaki, Mauricio Pellegrinok aurrez esana zuen oso garrantzitsua zela lehen minutuetan eustea, eta idatzitako gidoiak aski ongi funtzionatu zion entrenatzaileari. Defentsan bost jokalari zelairatu zituen, eta kontraerasoan jokatzea nahi izan zuen. Ohi bezala, baloia Kataluniako taldeak izan zuen, baina finaletan esperientziarik izan ez arren, ofizioz aritu ziren gasteiztarrak. Lasaitasuna eta sendotasuna oinarri hartuta, ez zuten estutasun handirik igaro, eta faltak egin behar zirenean ere ez ziren kikildu. Gainera, erasoan pare bat susto emateko aukerak izan zituzten. Gidoi horri eutsita, arrisku bakarra zegoen: Messi agertzea.\nEta halaxe gertatu zen. Aurrez, presioan baloia lapurtuta, Ibai Gomezek izan zuen aukera bikaina gola egiteko, baina haren jaurtiketak zutoina jo eta atepeko marra alderik alde igaro ondoren, ez zuen sareratu nahi izan. Bada, zorte txar hori aski ez, eta hurrengo jokaldian aurrea hartu zuen Bartzelonak. Ez Alavesek lana gaizki egin zuelako, baizik Messi estralurtarra erabakigarri azaldu zelako. Areaz kanpo toki egokian baloia hartu, ezker hankarekin jaurti eta gola egin zuen, 30. minutuan.\nLanak maldan gora jarri zitzaizkion Gasteizko taldeari. Izan ere, aurrea hartzen duenean bihurtzen da arriskutsuen Bartzelona, aurkariak utzitako espazioak baliatzeko aukera gehiago izan ohi duelako. Ordea, denboraldi honetako nortasun eta kastari esker, bi minutura banakoa egin zuen Alavesek. Areaz kanpotik faltaz jaurti, eta gol ikusgarria lortu zuen Theo Hernandezek. Artean, oraindik ere lehen golaren zaporea dastatzen ari ziren Bartzelonakoak, baina Alavesek erakutsi zuen gogor lehiatzeko zegoela.\nHorregatik, berdinketa erdietsi ondoren, konfiantzak emanik olatuarekin gora egin nahi izan zuen. Zaleak ere orduan zeuden unerik gozoenean. Dena zen baikorra une horretan, baina atsedenaldiaren atarian, itxaropen guztiak amildegi ertzean jarri zitzaizkion Alavesi. Lehenbizi, Andre Gomesen pasea baliatuta, Neymarrek 2-1ekoa egin zuen, jokoz kanpoko posizioan. Eta, lehen zatiko azken jokaldian, Paco Alcacerrek egin zuen hirugarren gola, Messiren jokaldi ikusgarri bat baliatuta.\nSistema aldaketa, alferrik\nBigarren zatiari begira, Pellegrinok ez zeukan aldatu beharreko gauza handirik; besteak beste, lehen zati duina jokatu zuelako Alavesek. Aurreikusitako gidoiari kasu egin zion taldeak, baina ezer gutxi egin ahal izan zuen Messiren eraginkortasunaren aurrean. Horregatik, bigarren zatian bide beretik jotzea erabaki zuen entrenatzaile argentinarrak. Hasiera batean, ez zuen aldaketarik egin hamaikakoan, eta orekatu joan zen neurketa. Zelai erdian intentsitatea nagusitu zen, eta Luis Enriqueren taldeak partida kontrolatzea izan zuen helburu, aparteko arriskurik hartu gabe.\nMinutuek aurrera egin ahala, bere horretan jarraitzen zuen emaitzak, eta orduan bai. Pellegrinok bi aldaketa egin zituen kolpe batean: Sobrino eta Camarasa zelairatu zituen Ibai eta Edgarren ordez. Aldaketa horiekin, sistema aldaketa ere iritsi zen. Defentsako lerroan lau jokalari kokatu, eta aurrera begira erasokorrago azaldu zen taldea. Baloia Bartzelonari kendu eta protagonista izan zen Alaves. Llorente gidari hartuta, ondo mugitu zuten jokoa ezker-eskuin, eta minutu batzuetan goletik gertu samar ere egon ziren. Deyversonek izan zituen aukera onenak. Gola ere egin zuen, baina jokoz kanpokoa adierazi zion epaileak. Partida amaiera hurbiltzen joan ahala, erreakziorako aukerarik ez zuten izan gasteiztarrek, eta 3-1ekoa izan zen azken emaitza.\nPorrotaren ondorioz, etsipenez beteta eta lur jota geratu ziren jokalariak, baina harmailetako babesak mina arintzen lagundu izango zien. Hasi eta buka, babes eta maitasun osoa eskaini zuten jarraitzaileek, eta haien animo oihuak ez ziren alferrikakoak izan. Etorkizunari begira, talde lehiakor eta sendoa bilakatu da Alaves, eta Lehen Mailan eduki behar luke tokia. Denboraldia amaituta, hurrengo sasoirako lanak egiten hastea tokatzen zaio zuzendaritzari, berriz ere final bat jokatzeko helburua hartuta.\nGolak. 1-0: Messik (30. min); 1-1: Theo Hernandezek (32. min.); 2-1: Neymarrek (44. min.); 3-1: Alcacerrek (45. min.).\nCeltaren aurkako kanporaketa gainditu eta gero, Alavesek bere 96 urteko historiako Kopako lehen finala jokatuko du larunbatean, Bartzelonaren aurka...


Irekia Eusko Jaurlaritza - Gobierno Vasco :: Enplegu eta Gizarte Politiketako sailburu Juan Mari Aburtok agur esan dio Eusko Jaurlaritzari\nEnplegu eta Gizarte Politiketako sailburu…\nEnplegu eta Gizarte Politiketako sailburu Juan Mari Aburtok agur esan dio Eusko Jaurlaritzari\n\nEl consejero de Empleo y Políticas Sociales Juan Mari Aburto se despide del Gobierno Vasco Iturria: Irekia\n\nEnplegu eta Gizarte Politiketako sailburu Juan Mari Aburtok datorren asteartean kargua utziko duela adierazi du gaur goizean. Gobernu-kontseiluaren osteko ohiko prentsaurrekoan egin du iragarpena. Horrez gain, Hirugarren Sektorearen Lege Proiektua ere aurkeztu du Aburtok. Bilboko alkategaia izango da Aburto datozen udal-hauteskundeetan.\n«Hau bezalako proiektu batean parte hartzeko aukera» emateagatik eskerrak eman dizkio lehendakariari sailburuak, baita gobernu eta saileko kideei ere. Aburtok «pertsona ahulenen gizarte-eskubideen alde» lan egiteagatik ere eman ditu eskerrak hitzaldian. Gobernuan emandako denboran egindako proiektuetan, besteak beste, hainbat erakunderen arteko gizarte-zerbitzuetako zorroaren dekretuari buruz, bere iritziz, egindako hitzarmen «historikoa» nabarmendu du Aburtok, baita gaur aurkeztutako Hirugarren Sektorearen Legea edo Gizarte Elkarrizketarako Mahaiaren eraketa ere. Hala ere, atsekabetuta agertu da hori ez delako osorik sortu, bai eta gizarte-babeserako sistema «eztabaida antzu»ekin zalantzan jarri dutelako ere.\nHalaber, hedabideek egindako galderei erantzunez, Josu Erkoreka bozeramailea harrituta agertu da Kutxabanken salaketari dagokionez, Jaurlaritzak ez baitzuen horren berri. Jaurlaritzak ez du horri buruzko iritzirik emango ikerketa judiziala argitu arte, zehaztu du bozeramaileak.\nMaite Iturberi dagokionez, EITBko zuzendariak berak lan-eskaintza publikoaren gainean hartutako erabakiak azaltzeko Eusko Legebiltzarrean agerraldia egitea eskatu duela adierazi du Erkorekak. Jaurlaritzaren iritziz logikoa da lehenik haren azalpenak entzutea kargutik kentzeari buruzko proposamenak egin aurretik. Nolanahi ere, aipatutako deialdia abiarazteko erabakia EITBko administrazio-kontseiluaren % 70ak hartu zuela zehaztu du Erkorekak.\nintervenciones_preguntas_co... behera kargatu (30 MB)\naburto_agurra_eu.mp3 behera kargatu (1 MB)\nerkoreka_kutxabank_eu.mp3 behera kargatu (500 KB)\naburto_agurra_eu.mp4 30 MB\nerkoreka_kutxabank_eu.mp4 10 MB\npreguntas_consejo.jpg 60 KB (jpg)\nBingen Zupiria Cadena Ser-en elkarrizketatu dute\n"De Gernika a Nueva York, pasando por Berlín" antzerki lanaren estreinua\nBeatriz Artolazabal: “gizartean bizitzeak berekin dakar premia handiena duenari laguntzea”\nBeatriz Artolazabal: “Desgaitasuna duten pertsonek bizitza duina eta gizartean erabat parte hartu ahal izateko zerbitzuak izateko eskubidea dute”\nProfesionalek familiekin egiten duten lana errazteko web orria aurkeztu du Eusko Jaurlaritzak\nJaurlaritzak Euskadiko hirugarren sektore sozialeko legearen proiektua onartu du


Euskal kostaldeko geoparkea - Donostia Turismoa\nEuskal kostaldeko geoparkeko itsaslabarrek flysch izeneko harkaitz-geruzez osatutako egitura dute, eta 60 milioi urteko bilakaera geologikoa erakusten digute\nEuskal Kostaldeko Geoparkea Zumaia, Deba eta Mutrikun barrena zabaltzen den itsasbazterreko zinta estua da. Lehen begiratuan, itsasertzetik barrurantz, bata bestearen atzetik dauden zelai eta basoak nabarmentzen dira. Baina beti gertatzen den bezala, benetako edertasuna barnealdean dago, eta leku honen interes benetakoa erraietan aurkituko dugu. Paisaia honen geologiak lurraren oraintsuko historiaren pasarte zirraragarrienetako batzuen sekretuak ezkutatzen ditu.\nFlyscha ondoz ondoko arrokageruzen egundoko formazioa da. Itsasoaren etengabeko lana dela eta, agerian geratu da eta azken 60 milioi urte hauetan lurrean gertatu diren aldaketa biologikoei, geologikoei eta klimatikoei buruzko informazioa oso baliotsua erakusten du. Flysch-egitura itsasertzeko 13 kilometro luzetan kokatuta dago, Mutriku eta Zumaia artean. Lur-tarte txiki honek erakutsi die zientzialariei planetaren intimitate asko, bai Iberiar Penintsula Europara itsatsi zenekoa eta Pirinioen sorrera, eta baita dinosauroen desagertzea ere.\nAlgorriko Natur Interpretazio Zentroak, Zumaian, oinezko txangoak antolatzen ditu marearteko zabalgune eta itsaslabarretatik, eta paseo zirraragarriak, itsasontziz. Eta Mutrikun, Nautilus museoan, Mesozoiko arora iristen den fosil-bilduma ederra aurki dezakegu. Eta gainera, itsasertzetik oso hurbil, Karst ibilbidea ikus daiteke; Gipuzkoako zulo arkeologikoen multzo handiena dugu, denen artean azpimarragarri Ekaingo kobazuloa, Gizateriaren Ondarea.


Hemen zaude: ARLOAK LAN OSASUNA Lan istripuak Sei hilabetez eten dugu gure parte hartzea Nafarroako Lan Osasuneko Kontseiluan, patronala, UGT eta CCOOen onurarako proiektuak nahierara berresten ari direlako\n2018/12/12\tLan Osasuna\t- Lan istripuak\nIrailean, Iruñean, lan heriotzak salatzeko egindako manifestazioa.\nHala ere, Nafarroako Gobernuak antzeko prozedura bat sustatzen jarraitzen du, non patronalak, UGTk eta CCOOk mutuen soberakinak eskuratzen dituzten. Diru publiko kopuru handi bati buruz ari gara, 16 milioi euro baino gehiago Estatu mailan, eragile hauen eskuetara zuzenean igarotzen direnak. Hain zuzen ere, Nafarroako Gobernuak Nafarroako Lan Osasuneko Kontseilua baliatzen du zenbait proiektu berresteko; Errioxako Empresarien Federazioa, CEN, Nafarroako CCOO, Errioxako CCOO, Nafarroako UGT eta UGT Euskadi erakundeek aurkeztutakoak, hain justu.\nMutuen soberanikak kudeatzeko sistema zalantzan jarri du, Estatu mailan, Kontu Auzitegiak berak; banaketa irizpideen anbiguetateagatik eta fondoak nora jo behar duten erabakitzen duten horiek direlako fondoak eurak jasotzen dituztenak. Gauza bera gertatzen zen Nafarroako Enplegu Zerbitzuaren hitzarmen nominatiboekin. Gauzak honela, galdera bat egin behar da, ezinbestean: zergatik Laparra presidenteordeak Nafarroako Enplegu Zerbitzuan bertan behera utzitako praktika bera bere horretan mantentzen du Ayerdi presidenteordeak, Nafarroako Lan Osasuneko Kontseiluan?\nNafarroako Lan Osasuneko Zerbitzuak prebentzioko delegatuen formakuntza hobetzeko ahaleginak ahalegin, enpresetan prebentziorako neurriak ikertzeko talde bat sortzeko asmoak asmo, Ayerdiren erabaki politiko onartezin bat dago honen atzean, CEN, UGT eta CCOO erakundeek, Nafarroako Lan Osasuneko Kontseiluaren bitartez, diru publikoa eskuratzen jarrai dezaten. Honekin pozik ez, eta eragile hauek Nafarroako Gobernuari presioa sartzen jarraitzen dute diru gehiago eskuratzeko, “Lan Osasuneko lurraldeko delegatuaren” figuraren bitartez; euren egiturak loditzeko historikoki erabilitako figuraren bitartez, alegia. Eta, gainera, UGT eta CCOOek diote, argudio gisa, lan istripuen gorakada figura horren desagertzearen ondorioz gertatzen ari dela. Ondo baino hobeto dakigu lan istripuek gora egin dutela patronalak Lan Erreforma baliatzen duelako langileak gero eta gehiago prekarizatzeko; UGT eta CCOO sindikatuek “elkarrizketa soziala” izeneko gunean mahaikide duten patronalaren ondorioz, alegia.\nLABek askotan eskatu dio Nafarroako Gobernuari utz diezaiola patronala, UGT eta CCOOen proiektuak berresteari, eta defenda dezala Nafarroaren ahalmena mutuen soberakinak bideratzeko gure lurraldean, Lan Osasunean eskumenak baititu. LABen iritziz, soberakin hauek prebentziorako sistema eraginkor bat egituratzeko zuzendu beharko lirateke, lan istripuak eta lan heriotzak modu kezkagarrian gora egiten ari direla kontutan hartuta: aurten, Nafarroan, dagoeneko 20 pertsona hil dira lanean edo lanerako bidean. Hala ere, Nafarroako Gobernuak muzin egin dio eskaera honi.\nEgoera honen aurrean, LABek erabaki du bere parte hartzea etetea Nafarroako Lan Osasuneko Kontseiluan, 6 hilabetez. Epe horretan, LABek mobilizazioak egingo ditu Nafarroako Lan Osasuneko Kontseilua biltzen den bakoitzean, proiektuak nahierara berresten ari direla salatzeko eta praktika horrekin amai dezaten eskatzeko. Era berean, LABek elkarrizketa erronda bat abiatuko du Nafarroako Gobernua sostengatzen duten lau indar politikoekin. Erregimeneko garaian gauzatu ohi ziren praktika hauekin bukatzeko exijituko die sindikatuak.


kritiken hemeroteka » Momentu goren horiek\n« Hitzaren lilura | Euriaren inguruan »\nPoesia kaiera / Ingeborg Bachmann (Nagore Tolosa) / Susa, 2015\nMomentu goren horiek Igor Estankona / Argia, 2016-01-03\nNagore Tolosaren eskutik datorren Ingeborg Bachmannen (Klagenfurt, Austria, 1926 – Erroma, 1973) poema antologia honen erakargarritasuna bilaketan dago. Poetak urte gutxiren buruan agortu zuen bere etorri poetikoa, idazten bazekiela baina idazteko beharrik ez zuela susmatzen hasi zenean. Idazteko beharra nondik datorren, poemaren funtzioa zein den, eta are hizkuntzaren beraren zentzu autonomoa zein izan daitekeen, hara Bachmannen —eta garaiko beste batzuen— akuilua.\nPoema hauek irakur daitezke bere horretan, edo poesiaren zentzuaz hausnarrean: “Tonua aurkitu dute, / are, tonua, / axola ez duen hots-muga, / hots-hesia / hain dago bakarrik, / hain bakarrik, ezer / ez baitzaio iristen”. Krisi ideologiko eta literarioaren ondorio poetiko ere bada zeozelan Ingeborg Bachmannen obra. Zerbait berria aurkitu beharrean izan zirenen geldotasuna dauka, eta era berean sakonki kilikagarria da. Emakume erreboltariaren hitza aurki daiteke hemen, errebelatu dena hizkuntzaren mugen kontra, ohartu dena hitz bakoitzaren garrantziaz: “Isiltasunaren haria / odolaren uhinean tenkaturik, / bihotz ozenetik heldu nizun”.\nDoktore tesia Heideggerren inguruan ondu zuen, baina gehiago dirudi Wittgensteinen jarraitzaile. Garai konkretu baterako hizkuntza hain zuzen hizkuntzaren azterketatik iritsi gura izan zuen belaunaldiko ordezkaria da. Ez alferrik, hitzak agortuxeak ematen zutenen gerraoste mikatza bizitzea tokatu zitzaion, Europa bere baitan bildurik eta isilik zegoen tertzioa. Beñat Sarasolak hala definitzen du hitzaurrean testuinguru hori: “Alemaniako gerraondoko idazle gehienek egoera muturreko bati egin behar izan zioten aurre. Ez soilik materialki herrialde suntsitu bat berreraiki behar izan zutelako, baizik eta kulturalki, nazismoaren ondoren, idazteari esanahi berri bat aurkitu behar izan ziotelako. Guztiek erantzun behar izan zioten aldez edo moldez galdera berari: nola idatzi nazismoaren ondoren?”.\nNola irakurri beraz antologia hau, isiltasunaren ideia buruan erabili barik? Hemen literatura da problema. Zelan esan gauzak, alegia. Esatearen ondorio garenez gu ere, hitzek pisu bat hartzen dute normalean ez daukatena: “Giltzalore eta hirusta / sorginduen gauean, / bustizkidazu oinak, / arinago ibil nadin”.\nPoesia modu honetan irudiak —giltzalore eta hirustak— daude bakarrik denboratik at. Gure baitan dardara egiten dute euren hotsarengatik, euren pisuarengatik… azken batean, gu geu ere hizkuntza garelako eta haren erabilpenaren produktu.\nBachmann aipatzen denean aipatzen dira erreskadan Rilke, Celan. Baina liburu honetan irakurleak ikusiko duenez, askoz erradikalagoa da, klasikoki berria, Bachmannen poesia.


Durmitorko Parke Nazionala - Wikipedia, entziklopedia askea.\nDurmitorko Parke Nazionala\nKoordenatuak: 43° 07′ 59″ N, 19° 01′ 01″ E / 43.13306°N,19.01694°E / 43.13306; 19.01694\nDurmitor mendiko Parke Nazionala Montenegron dago; parkearen erdian Durmitor mendia dago, Bobotov Kuken 2.522 metroko garaia duena.\nDurmitor mendia, parkeko mendirik ezagunena.\nDurmitor izena Balkanetan hitz egiten zen erromantze hizkuntza batetik etor daiteke eta "lotia" edo "lo egiten duena" esan nahi du. Garaiko Yugoslavian bazeuden antzeko esanahi zuten beste mendiak: Visitor mendia (< visător, "ameslari") eta Cipitor (< aţipitor, "lotan").\nParkean aurkitu daitekeen fauna aberatsa da, bereziki glaziazio garaikoa:\nHartz arre Ursus arctos\nOtso Canis lupus\nSarrio Rupicapra rupicapra\nBasoilar Tetrao urogallus\nArrano beltz Aquila chrysaetos\nAztore-arrano Aquila fasciata\nArrano txiki Hieraaetus pennatus\nSai arre Gyps fulvus\nSai zuri Neophron percnopterus\nBelatz handi Falco peregrinus\nZuhaitz-belatz Falco subbuteo\nTengmalm hontz Aegolius funereus\nHontz handi Bubo bubo\nCrno jezero lakua edo Laku Beltza.\nDurmitor Parke Nazionala 1952an sortu zen, UICN IIko kategoriakoa. 390 km² ditu eta barruan, besteak beste, espazio hauek daude: Durmitor Mendigunea, Tara, Sušica eta Dragaren arroilak eta Kormanikako goi-ordokia. Tara ibaiaren arroilak 80 km luzera du, 1300 metro sakoneraz, munduko horrelako formazio geologikoa bigarren izanik, Coloradoko Arroila Handia (Arizona) lehendabizikoa izanda. 1980tik Gizateriaren Ondarea da, bestetik. Hemezortzi glaziar aintzirak daude inguru honetan, ezagunenak Crno lakua (Laku Beltza) eta Zminje jezero (Zminje Lakua) izanda.\nDurmitor mendia Montenegroko mendi-turismoaren gune nagusia da. Baliabide turistikoak batez ere Žabljak hirian daude. Aktibitate nagusiak eski eta snowboard dira; udan eskalada eta mendi ibilerak.\nGizakien presentzia eta turismoaren handitzea faunarentzat eta, orokorrean, ingurumenarentzat kaltegarria da.\nBosniako gerrak gogor jo zuen hemen ere bai. Adibide moduan, gerra baino lehen 4.000 sarrio zeuden, 2005ean 600 bakarrik gelditzen ziren. Gerra bitartean isileko ehiztariek adarrak kentzeko arma automatikoak erabiliz, triskantza handia egin zuten.\nDurmitorko Parke Nazionala.\nTara ibaiaren arroila.\n↑ Room Adrian (2004) "Placenames of the World: Origins and Meanings of the Names for Over 5000 Natural Features" ISBN 0-7864-1814-1 pg. 112\n↑ Iturri: parc national du Durmitor 2001 / Président Mile Ctijepovic\nDurmitor mendiaren Parke Nazionala\nUnescoren webgune ofiziala.\nTarako arroilan egindako argazkiak.\nAzken aldaketa 10 otsaila 2021(e)an, 20:21(e)tan\nOrriaren azken aldaketa: 10 otsaila 2021, 20:21.


Euskal urratsak — dantzan.eus\nHemen zaude: Hasiera › Argitalpenak › Euskal urratsak\nPatxi Perez eta bere taldeak CD berria argitaratu du bere dantza pikoetan erabiltzen dituzten hainbat doinurekin. 17 doinu jaso dituzte CDan fandango eta arin-arinak, jauziak, zortzikoak, kontra-dantzak, eta abar. Grabatutako musikaren inguruan aurkezpen hauxe egin du Patxi Perez-ek CDan:\n"Zaila da niretzat gure herriko dantza hau edo harri horretako haren jatorria zehazki ematea. Iberiar penintsula (adb: Fandangoa) eta eruopa iparraldeko eraginak (adb: Polka pik) gure bestetan betidanik agertu dira.\nJean-Michel Guilcher-en esaldi hauek aipa ditzaket ("La tradition de danse en Béarn eta Pays Basque". Edition de la maison des sciences de l'homme): "Izugarri aberatsa den herri arte honen iturrian, besteei mailegatzeko gaitasun argi eta goiztiarra onartu behar da.\nHorretaz ohartzeak ez dio deus kentzen euskal ohiduraren zaintzeko botere nabarmen horri, ez eta elementu biziki zaharrak sarrarazten ahal dituela ere. Bakarrik, onartu behar dugu bere baitan duen begiratzeko botere hori, eskuratzeko botere harrigarrirekin batera eraman ahal izan duela".\nNiretzat ondokoa da garrantzitsua: hiru belaunaldik segidan praktikatzen duten dantza bat, tradizionala bilakatzen da...\nKD hau beraz, erranen dugu euskal dantzekin eraikia da. Beste bat izanen da (2011a) eta hartan "zirkulu, mazurka, etab... aurkituko ditugu.\nDantza on deneri."\nZeze Miege musikariak parte hartze berezia izan du CD honetan, bai interpretazioa eta konponketei dagokienean. Hona diskan bertan Patxi Perez-ek Zeze Miege-ri buruz idatzi dituen lerroak:\n"15 urte Dantza Piko eramaten dugula, 15 urte jadanik gure ohituretatik datozkigun dantzak edo beste tokietatatikoak zuekin partekatzen ditudala. 15 urte guk, dantzariek, plazer hau musikariekin partekatzen dugula. Niretzat xantza handia izan da Euskal artista handiekin aritzea: Joseba Tapia, Xabier Leturia, Mixel Ducau, Alaitz Telletxea, Jimmy Arrabit. Hauek, haien ibilbide pertsonalez gain, zuten onena eman dute mukurru beteriko plazak jauzi, fandango etab. dantzatzen ikusteko.\nIzen guzi hauek ezagunak dituzkezue ziur aski, baina zerrenda honi, Xavier "Zeze" Miege gehitu behar zaio. Tresna kopuru handi bat jotzen duen artista hau aspaldi honetan sortzaile-konpositore-interpretatzaile gisa ari zaigu, baina beti, kolektibo baten gibelean gordeturik (kolektibo batek babesturik?).\nUztaritzeko Izartxo elkartearen baitan dantza eta musika lehen formakuntza hartu ondoren, 80 hamarkadan, gazte eta gazte ohiak dantzarazten hasten da Izan eta Tturruttak talden baitan. Ondoren, Zapozain sortu duen "Euskal keltiar" rock taldearen urteak dira, talde honetan ere haren artea garatu duelarik.\nIpar Euskal Herriko talde gutik erran dezakete hegoaldean bezainbat iparraldean aritzeko aukera izan dutela, eta gutxiagok oraindik aldi berean frantziar rock eszenatokiko Tryo, Les WAmpas, Massilia Sound System, Soldat Louis, Carlos Nunez, La Polla, Lou Dalfin eta beste hainbat gisa bereko talderekin batera...\nEnetako, zinezko ohorea da ene pasioa, gisa horretako artista batekin bizi ahal izatea.\nLerro horiek baliatzen ditut, zuen izneean eta nirean ere, bihotz-bihotzetik eskerrik beroenak adierazteko."\nZetazeta - (Fandango) Zeze Miege\nMendealdetik - (Arin-arin) Zeze Miege\nAtharraztarrak - (Jauzi) Etchahun-Iruri, Pierre Espilondo\nX - (Baztango zortzikoa) Zeze Miege\nNahas-mako - (Zortzikoa) Herrikoia\nXarratxaga - (Jauzi) Herrikoia, Patxi Perez\nPolka pike - Herrikoia\nXoxuarenak - (Jauzi) Herrikoia, Patxi Perez\nLehenbiziko kontradantza - Herrikoia\nBigarren kontradantza - Herrikoia\nHirugarren kontradantza - Herrikoia\nLaugarren kontradantza - Herrikoia\nTeilarin - (mutil dantza) Herrikoia\nPetricot - (Fandango) Zeze Miege\nIlbarritz - (arin-arin) Zeze Miege\nTarentella - (Kalejira) Herrikoia\nAgorila , 2010


genre_facet:"IRALEren materialak" genre_facet:"Curriculumeko baliabideak" genre_facet:"EIMAk onetsitako materialak" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Muntaia- eta mantentze-lan elektriko/elektronikoak (Modulua)" topic_facet:"Metal-eraikuntzen industrietako segurtasun-planak (Modulua)" topic_facet:"Instalazioa eta mantenimendua (Lanbide Arloa)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sekuritate baldintzetatik deribatutako arriskuak (Modulua)"\nGeneroa / Forma: IRALEren materialak Generoa / Forma: Curriculumeko baliabideak Generoa / Forma: EIMAk onetsitako materialak Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Metal-eraikuntzen industrietako segurtasun-planak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sekuritate baldintzetatik deribatutako arriskuak (Modulua)\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila Metal-eraikuntzen industrietako segurtasun-planak (Modulua) Muntaia- eta mantentze-lan elektriko/elektronikoak (Modulua) Sekuritate baldintzetatik deribatutako arriskuak (Modulua) Guztiak ikusi ... gutxiago ...


“Gorputzaren bitartez adieraztea errazagoa da guretzat. Eta hori nola egin? Gu geu sentimendu bihurtzen” - Durango - Anboto.org\n“Gorputzaren bitartez adieraztea errazagoa da guretzat. Eta hori nola egin? Gu geu sentimendu bihurtzen”\nKarolina Suarez 2019-02-22 11:00\n'Etxerako giltzak' 40 Minutu Rock-eko sentikaria plazaratuko dute gaur, 22:00etan, Landako Gunean. Uribarri Atxotegik eta Ane Gabilondok gogotsu hartu dute erronka, dantzari profesionalak izan ez arren. Mikel Urdangarin, Miren Amuriza eta Nerea Ibarzabal ariko dira euregaz batera.\nZer da 'Etxerako giltzak' ?\nAne Gabilondo: 40 minutuko sentikaria da. Hartutako erabaki batetik aurrera, pertsona baten bizipen guztiak azalduko dituen lana. Sentikaria diogu, istorioak sentimenduetatik abiatuta kontatuko ditugulako.\nUribarri Atxotegi: Hainbat artistaren laguntzagaz, sentimenduak mugimendu bihurtu ditugu. Dantzaz aparte, musika eta letrak oso presente egongo dira.\nSentimenduak aipatu dituzue.\nU.A.: Bidaia bat da. Euskal preso politiko baten ibilbidea kontatzen duen bidaia. Lau multzo ditu: erabakia, klandestinitatea, kartzela eta etxera buelta. Orduan, ez genuen bloke bakoitzeko sentimendu bat islatu gura. Etsipena dago kartzelan, eta babesa sentitzen duzunean, maitasuna, adibidez.\nA.G.: Hala ere, dantza sortzerako orduan, sentimendu bakarretik abiatu gara atal bakoitzeko.\nIsolamendua, atsekabea... agertoki gainean islatzea korapilatsua dirudi.\nA.G.: Zaila da. Guk mugimenduak kontrolatzen ditugu, ez gara aktoreak. Gorputzaren bitartez adieraztea errazagoa da guretzat. Eta hori nola egin? Gu geu sentimendu bihurtzen.\nU.A.: Inprobisazioa oso garrantzitsua izan da. Guztia larregi pentsatu beharrean, mugimendu batzuk hartu ditugu gidalerro. Irten zitezkeen gauzak lanean barneratzeko.\nBizipen horiek publikoak ere sentitzea al da asmoa?\nA.G.: Hori da helburu nagusia. Lortuz gero, ondo egindako lana izango da. Eta gertatuko da. Preso baten bizitza da, azken batean. Errusiar mendi bat.\nU.A.: Ez da zertan modu berdinean izan. Urduritasuna eduki genezake eta publikoak beste zerbait sentitu. Kontua publikoaren barruan zerbait eragitea da.\nZer suposatzen du gai honen inguruko sorkuntza lan bat egiteak?\nU.A.: Fikziozko obra bat da hau guretzat, errealitate bat asko eta askorentzat; hori ezin dugu ahaztu.\nA.G.: Hau guztia muntatzeko, dokumentazio lan handia egin da. Gotzon Barandiaranek bibliografia handia bidali zigun; preso eta erbesteratuek idatzitako poemak, elkarrizketak… Lekukotza asko ezagutzeko aukera izan dugu.\nHortaz, erronka handia izan da.\nA.G.: Bion izenean egingo dut berba. Dantzari dagokionez, inoiz egin dugun ariketarik handiena da hau. Sekulako erronka.\nU.A.: Dantzari lana baino gehiago izan da. Sormen lana egin dugu. Erantzunbehar handia da hori.\nA.G.: Eta errespetua. Interpreteak gara gu. Kontatzen gabiltzana ez dugu bizi. Errealitate bat fikzioan irudikatzen dugunez, errespetu handiz gabiltza lanean. Beti.\nEmanaldiko protagonistak zaretela esan daiteke.\nU.A.: Narratzailearen papera daukagu eta horrek erantzukizun handia du. Sorkuntza prozesu propioa izan da eta lan handia da hori. Obran, kide bi gehiago besterik ez gara.\nA.G.: Gu ez gara protagonistak. Momentu bakoitzeko sentimenduek, egoerek, daukate garrantzia. Pertsona asko edota bakarra izan gaitezke. Sentimendu asko edota bakarra. Bi pertsona egongo dira agertoki gainean, baina ez dira Uribarri eta Ane izango. Ipuin bat baino korapilatsuagoa den zerbait azaltzen saiatuko gara.\nNolakoa da Gotzon Barandiaranen gidaritzapean lan egitea?\nU.A.: Koordinazio lanak egin ditu Gotzonek. Arriskatzera animatu gaitu, istorioa muturrera eramatera. Oso garrantzitsua izan da hori. Askatasun handia eman digu hasieratik. Gure kontura ibili gara, musikak ere guk aukeratu ditugu eta guk egin ditugu koreografiak. Askatzailea izan da oso.\nA.G.: Berak dioen moduan: “Jendeak negar egin behar badu, iluntasunean sentitu behar bada, ba, aurrera”. Azken finean, herri hau erresistentzian murgilduta egon da. Gogor egoten eta mantentzen. Espazio gutxi eman diogu gertatu dena sentitzeari. Guk gura dugun sakontasuneraino joateko aukera izan dugu. Horrek sentimendu ilunagoak eragiten baditu, aurrera.\nZergatik joan behar da jendea 'Etxerako giltzak' ikustera?\nA.G.: Gehien sentiaraztea eragin ahal digun erreminta da artea. Interesgarriena gazteak joatea da, errealitate berdina beste modu batean salatu edota ikustarazi ahal dugula ikusteko. Betiko moldeak aldatzeko aukera da, potentziala eta aukerak ditugu.\nGaurko emanaldia ikusteko beste aukerarik egongo da?\nU.A.: Ikusteko dago zelako harrera izango dugun. Talde handia gara. Baina posiblea da. Primeran funtzionatzea espero dugu.


Garapen endogenoa eta ikerketa-ekintza - - Goiena.eus\nIosu Lizarralde 2020-12-19 00:00\nGarapen endogenoaz hitz egiten dugunean, tokiko eskualde edo komunitate baten barne-gaitasunak sustatu nahi dituen garapen-eredu batez ari gara, gizartea eta bere ekonomia barrutik kanpora indartzeko erabiltzeaz gain, denboran zehar sostengarria eta iraunkorra den garapen ereduaz, hain zuzen ere.\nGarrantzitsua da azpimarratzea garapen endogenoan alderdi ekonomikoa garrantzitsua dela, baina komunitatearen eta gizabanakoaren garapen integralak hartzen du garrantzi handiagoa: esparru moralean, kulturalean, sozialean, politikoan eta teknologikoan.\nDagoeneko jakina denez D2030 ekimena eskualdearen eraldaketa eta dinamika kolaboratiboa sustatzeko sortu da, lurraldearen garapen komunitarioan sakonduz, 2050. urterako adimentsua, inklusiboa eta klimatikoki neutroa izango den eskualdea bisio gisa duela.\nHainbat prototipo martxan\nBisio horretako posizioak – lanaren etorkizuna, energia, elikadura sistemak, hezkuntza, komunitatearen parte hartzea…– eta azpiposizioak – enpleagarritasuna, ekosistemen transformazioa, energia eredua…– finkatu ondoren, hauek elikatu eta euren artean elkarrekintzan arituko diren prototipoen portfolioa onartu da. Orotara, eta hasiera batean, 14 prototipo bultzatzeko finantzazio aukerak, bidelaguntza eta elkarlan markoa sustatuko ditu D2030ak.\nD2030 proiektuaren baitan aktibatu den prototipo bakoitza prest dago, garapen endogenoaren logikaren baitan, bakoitzaren ezagutza partikular hori plataformako kide diren beste kideen eskura jartzeko, guztien hazkunderako/garapenerako borondatezko ezagutza, ikastea eta esperientziaren transferentzia helburu hartuta. Horrek norbanakoen gaitasunak indartzea, zabaltzea, integratzea eta garatzea dakar, eta, ondorioz, diziplina anitzeko lantaldeak modu naturalean eratzea.\nGarapen eredu edo ikuspegi tradizionalean, gizartea/ komunitatea garapenaren objektu izan ohi da. D2030ek sustatu nahi duen garapen ereduan, aldiz, komunitate bat bere ingurunearekin harmonian hedatzea – garatzea– da helburua; hau da, hedapen hori komunitate horretako kide diren gizaki guztien hedapena bermatzean datzala ulertzea. Alde horretatik, gizartea/ komunitatea garapen-objektu izatetik garapen-subjektu izatera igaroko da.\nD2030en baitan ireki berri den prototipazio fase berri honetan eta erronka konplexuek ezaugarritzen duten garaiotan, eremu eta eragile anitzen arteko lankidetza markoa eraikitzea eta identifikatutako erronkak sakon ezagututa bakoitzari erpin ezberdinetatik eragiteko aukerak irekitzea gakoa izango da.\nPrototipo hauetako bakoitzak bere helburu eta balio propioa izateaz gainera, prozesu honetan, eskualdea eta bere aukera zein erronkak sakonago ezagutu eta eraldaketa sistemikoaz ikasteko dinamikak eraikitzea ere baditugu helburu.\nHorretarako, ikerketa-ekintza izango da lehenetsiko dugun metodoa. Baina zer da ikerketa-ekintza prototipazio fase baten ikuspuntutik?\nIkerketa-ekintza gizarte-egoeretan parte hartzen dutenek abiarazitako azterketa introspektibo kolektibo bat da, beren gizarte praktiken arrazionaltasuna eta justizia –bere kontzepzio zabalenean– hobetzeko helburua duena, bai eta praktika horiek eta horiek gertatzen diren egoerak ulertzeko modua ere.\nFuntsean, ikerketa-ekintzaren hiru ezaugarri garrantzitsuenak hauek dira: izaera parte-hartzailea, haren bultzada demokratikoa eta gizarte-zientzietan aldi berean ezagutzari egiten dion ekarpena. Hain zuzen ere, paradigma kritiko-proposatzailean kokatzen den metodologia da, eta, aztertutako gaikako kezkak dituzten pertsonen parte-hartzea eskatzen du. Horrela, inplikatutako eragileak errealitatearen gaineko ezagutza eta esku-hartzea eraikitzeko prozesuaren protagonista bihurtzen dira.\nPrototipoen garapenean ere ikerketa-ekintzak planteatzen duen paradigma –ezaugarri, prozesu eta metodologia– hori jarraitzea izango da helburua, bertako erronka eta aukerei buruz jasotako ikasketa eskualdearen eraldaketaren mesedetan jartzeko.\nLoturak bilatzea gakoa\nBestalde, eskualdearen eraldaketa sakona bultzatzeko, prototipoen zein eskualdeko beste eragileen eta dinamiken arteko interkonexioa bilatuko da, portfolioaren parte diren eragileen arteko elkarlana eta sinergiak sustatuz, eta eskualdeko beste eragile eta dinamikak ere portfolioarekin konektatuz, eraldaketa inpaktu altuagoa lortu ahal izateko.\nSortzen dugun pentsamendu, sentimendu eta ekintza bakoitza gure errealitatea eraldatzen ari dela konturatu eta kontzientzia hartu behar dugu. Gustatzen ez zaiguna eraldatzeko konpromisoa behar da, eta konprometitzeko, ekintza ezinbestekoa da. Ez dugu erronka makala.


Altzariak, Armairuak eta Apalategiak\nLandareak, ortuko produktuak eta lorezaintza\nBiltegiratu eta antolatu\nIkasi zure erara\nEtxerako lanak egiteko edo ikasteko gune bat imajinatzen duzunean, idazmahaia eta aulkia al ditu gune horrek? Ez zara bakarra. Askorentzat, hori da lanerako gune batek behar duena, eta maiz funtzionatu egiten du. Hala ere, egia da pertsona bakoitzak bere beharrizanak dituela gauza berriak edo zailak egiten dituenean kontzentratu ahal izateko. Premia horiei erantzuten dieten lanerako guneak sortzen baditugu, emaitza onak lortzeko aukerak areagotzeaz gain, modu erraz eta dibertigarriagoan erdietsi ahal izango ditugu emaitzok.\nZer behar duzu kontzentratzeko?\nIkastea prozesu konplexua da; askotariko teoriak daude, bai eta haien arteko kontraesanak ere. IKEAk pertsonei ikasten nola lagun diezaiekeen jakiteko, irakasle eta ikasteko modalitateei buruzko ziurtagiridun hezitzaile Helle Fiskerri zenbait aholku eskatu genizkion. Argiztapenaren, esertzeko moduaren eta zarataren garrantzia aipatu zizkigun. Horrez gain, ukimen bidezko ikaskuntzari edo ikaskuntza kinestesikoari buruz hitz egin zigun; era horietan ikasteko, eskuak edo mugimenduak erabiltzen dira kontzentratzeko. Horrez gain, ikasi genuen pertsona batzuek zizka-mizkak behar izaten dituztela kontzentratzeko, edo beste batzuek baino atsedenaldi gehiago, batez ere umeek; izan ere, gehiagotan gelditu behar dute ez aspertzeko.\nZenbaitek guztiz isolatuta ez dagoen baina haiena baino ez den lanerako gune bat nahi izaten dute. Sukaldean, egongelan edota atondoan ikasteko gune bat jartzen baduzu, hori dena lor dezakezu. Jarri hormako idazmahai txiki bat eta aulki birakari bat; horrela, ia lekurik hartu gabe eroso-eroso ikasi ahal izango duzu. Jarri hainbat apal, gauzak gordetzeko, eta erabili hondoko posterren bat guneari ukitu pertsonala emateko. Komoda txikiak eta hainbat neurritako kaxak oso erabilgarriak dira gauza txikiak gordetzeko; gainera, polit-politak dira. Bukatzeko, jarri lanpara erregulagarri bat, argiztapen egokia izateko.\nIkusi biltoki txiki gehiago\nKomoda txikia + 3 tiradera\nIkusi umeentzako aulki eta idazmahaiak\nUrriak 01, 2017 - Urriak 31, 2017\nIkusi paper-produktu gehiago\nKarpeta + eranskailuak\nIkusi gehiago ALGOT bildumari buruz\nIkusi lanerako lanpara gehiago\nPintzadun horma-fokua (A+)\nUmeentzako idazmahairako aulkia, beltza\nPintzadun fokua/hormako lanpara, beltza\nKomoda txikia + 3 tiradera, gris iluna\nPertsona batzuek leku jendetsuetan egon beharra dute kontzentratu ahal izateko, eta ezin dira behar bezala kontzentratu idazmahai baten atzean zuzen eserita. Zorionez, gaur egun oso erraza da gelak egokitzea bertan edozer jarduera egiteko. Lastairadun banku bat eta zenbait kuxin konponbide egokia izan daiteke eroso esertzeko; gainera, gauzak gordetzeko lekua ere izango duzu. Ez kezkatu gehiegi estetikaz; jarri unean-unean gustukoen dituzun kuxin-zorroak. Ordenagailu eramangarrirako euskarriak primerakoak dira alfabetoa ikasteko, eta orgatxoak erabilgarriak dira bolalumak, folioak eta abar gorde eta batetik bestera eramateko.\nIkusi ordenagailurako euskarriak eta mahaiak\nOrdenagailu eramangarrirako euskarria\nIkusi umeentzako ehun-gai gehiago\nIkusi eskulan eta lan artistiko gehiago\nIkusi umeentzako biltegiratze-altzari gehiago\nTiraderadun bankua, zuria\nErrotuladorea, askotariko koloreak\n/ 12 un\nHobeto ikasteko gida azkarra\nHona hemen lanerako guneak diseinatzen ditugunean kontuan hartu behar ditugun zenbait alderdi.\nAztertu arretaz zure seme edo alabak nola ikasten duen: zer behar du kontzentratzeko eta zeregin berri edo zailei ekiteko? Helduen kasuan, galdera bera egin behar diogu geure buruari. Zure eta zure seme-alaben beharretara hobekien egokitzen diren aholkuei jarraitu ahal izateko, gida azkar bat aurkeztuko dizugu. Aztertu zuen lehentasunak eta alderatu proposatzen dizkizugun soluzioekin.\nBadakit hori guztia. Joan zuzenean soluzioetara.\nHobeto kontzentratzen zara idazmahai baten aurrean eserita zaudenean. Ziurtatu bai aulkia bai idazmahaia zuretzat egokiak diren neurrikoak direla.\nHobeto kontzentratzen zara aulki eroso batean eserita, sofan erdi etzanda edo lurrean etzanda zaudenean. Esan liteke nahiago duzula ingurune informal eta eroso bat.\nArgi asko duen gela batean ikastea nahiago duzu; hobeto kontzentratzen zara. Leihoaren ondoan esertzea ere gustuko duzu, argi natural gehiago jaso ahal izateko.\nHobeto kontzentratzen zara argia leuna denean, eta fluoreszenteen argi indartsuak ez dizu ikasten laguntzen.\nKontzentratu ahal izateko, mugitzeko aukera emango dizuten atsedenaldiak egin behar dituzu aldian-aldian. Ez ahaztu umeek sarri egin behar dituztela atsedenaldiak eta ezin diotela kontzentrazioari 20 minutu baino gehiagoz eutsi.\nMusikak kontzentratzen laguntzen dizu, eta hondoan jendea berriketan entzuteak ez dizu eragozten. Are gehiago, isiltasun handiegia dagoenean, nahita egiten duzu zarata.\nMugimendua / Ikasketa kinestesikoa\nMugimendu apur batek kontzentratzen laguntzen dizu (oinekin kolpetxoak joz, aulkia biraraziz etab.).\nUkimenaren bidez ikastea\nZeregin berriak edo zailak egin behar dituzunean, kontzentratzen laguntzen dizun gauza bat zerbaitekin jolastea da (boligrafo batekin, peluxe batekin, ur botila huts batekin, klip batekin...).\nKontzentratzeko, noizbehinka zerbait jan behar duzu: ikasten hasi aurretik, jateko zerbait eskura duzula ziurtatzen duzu.\nBarruko giro beroa\nGustuko duzu berogailuaren edo beste edozein bero-iturriren ondoan jartzea. Kontzentratzen laguntzen dizu.\nZure seme edo alabak, kontzentratu ahal izateko, idazmahaiaren aurrean behar bezala eserita egon behar badu, aukeratu neurri egokia duen eta egokitu daitekeen mahai bat. Aulki birakari erregulagarriei esker, errazagoa da behar bezala esertzea. Benetan ergonomikoa den lanerako gune bat izateko gakoa da pertsona bakoitzaren beharrizanak kontuan hartuta pertsonalizatzea. Behar bezala esertzea funtsezkoa da; hala ere, mugitu ahal izatea eta jarrera erraz aldatu ahal izatea ere garrantzitsua da.\nDena den, pertsona batzuek beste zenbaitek baino mugitzeko behar handiagoa dute. Zure seme edo alabak sarri mugitu behar badu kontzentratu ahal izateko, jarri zabu bat, sokazko eskailera bat edo jarduera fisikoren bat egiteko aukera emango dion beste edozer. Erabilgarri izango zaio etxerako lanak egiteko eta, gainera, gelak itxura dibertigarriagoa izango du.\nIkusi umeentzako aulki eta idazmahai gehiago\nLanerako lanpara (A+)\nIkusi umeentzako argiztapen gehiago Ikusi paper-produktu gehiago\nIkusi 3-7 urteko umeentzako altzari gehiagoIkusi jostailu eta joko gehiago\nBatzuetan, emaitza honak lortzeko, ikasteko modurik egokiena sofan erdi etzanda ikastea da. Aukeratu eserleku erosoak eta irakurtzeko egokia den argiztapen leuna. Hautatu kolore bero eta biziak dituzten gainazalak eta ehun-gaiak, giro atsegina sortzeko. Ikasten hasi aurretik, ziurtatu jateko zerbait duzula eskura. Ez ahaztu biltegiratze-soluzio praktiko batzuk ere eskuratzea. Primeran etorriko zaizkizu etxerako lanak bukatzean gauzak gordetzeko.\nIkusi gaztetxoentzako oheko arropa gehiago\nEzagutu TROFAST biltegiratze-sistema\nIkusi erretilu gehiago\nIkusi 8-12 urte arteko umeen ohe gehiago\nGiza gorputzak mugimendua behar du; horregatik, komenigarria da aldian-aldian gorputzaren jarrera aldatzea. Pertsona batzuentzat, mugitzea ezinbestekoa da kontzentratu ahal izateko. Zorionez, oso erraza da ikasteko guneak egokitzea apur bat mugitzeko aukera eman diezaguten. Nahikoa da aulki birakari bat edo zutik lan egiteko euskarri bat jartzea. Modu praktikoa da pertsona bakoitzaren beharretara egokitzen den lanerako gune ergonomiko bat izateko, batez ere altuera erregulagarria duen mahai bat aukeratzen badugu. Ohol bat ere erabil dezakezu horman zure esaldi eta objekturik gogokoenak jartzeko.\nEzagutu HEJSAN seriea\nIkusi lanerako aulki gehiago\nIkusi antolatzaile gehiago\nIkusi idazmahai gehiago\n/ 3 un\nIkasteko gune partekatua\nIkasle-egoitza batean gela beste norbaitekin partekatzen baduzu, edo lagunekin ikastea gustuko baduzu, sor ezazu funtzio ugari bete ditzakeen gune bat. Jarri eserleku zabal eta erosoak, erregulatu egin daitezkeen argiztapen-soluzioak eta behar bezala argiztatutako idazmahai bat leihoaren ondoan. Erabiltzen ez direnean horman zintzilika daitezkeen puf handiak ezin hobeak dira ezusteko bisitariak iristen direnerako. Gauza bera gertatzen da aulki tolesgarriekin eta pilatu daitezkeen tabureteekin (gainera, mahai osagarri gisa ere erabil ditzakezu). Bukatzeko, gehitu entzungailuak musikazaleentzat eta tapakiak hozbera direnentzat.\nIkusi ohe-sofa gehiago\nEzagutu IKEA PS 2017 Ikusi ohol eta hanka gehiago\nHau ere interesatuko zaizu: lanerako lanparak\nLED argidun girlanda 12 (A+)\nPufa, Katorp naturala\nLED argidun girlanda 12, beltza, Kanporako\nLozakua, berdea, urdin iluna\nIkusi soluzio polit gehiago ideien sailean.\nEraman nazazu gidara\nIKEA eta umeak\nIKEA FAMILY produktuak


AULESTI, Apirilaren 9tik 15era (Bizkaia)\nADEL 12 (880 Kb, pdf) EMANALDIEN KARTELA (1,14 Mb, pdf) ESKUORRIA (423 kB, pdf) ANTOLATZAILEA: Artedrama\nLaguntzaileak: Aulestiko Udala eta Aulestiko herria eta Bizkaiko Foru Aldundia\nHarremanetarako: 633 56 76 46 info@artedrama.com\nAurten ere, Artedrama Euskal Laborategia (ADEL), arte eszenikoetan euskaraz lan egiten dugunontzako topagunea izango da; aktore, zuzendari, antzerkigile zein antzerkizale guztientzako urtero zabaltzen den gunea. Profesional zein ikasleentzako bideratuta dago aurtengo edizioa, beti ere Euskal Herriko arte eszenikoetan murgilduta gaudenon arteko eztabaidak eta elkartrukeak sustatzeko asmoarekin.\n2006. urtean laborategi gisa jaiotako topagune honek, badu zer eskaintzerik, euskal arte eszenikoen esparruan, bai profesionalei eta bai aditu zein zaleei. Gure herrietan eta euskara mugarri, aspaldi lanean dabiltzan aktore, ikerlari eta sortzaileak izango dira gurekin irakasle eta solaskide moduan: Ander Lipus, Iñaki Ziarrusta, Ana Elordi, Eñaut Gantxegi eta Asier Sota..\nAurtengo ADEL zazpigarren edizioan parte hartzen duten profesionalek eskainiko dituzten ikastaroez aparte, Aulestiko herrian hainbat emanaldi eta ikuskizun burutuko dira aste osoan zehar; Joxe Mari Karrere, �Ispilua�, �Tzimi�, �Gabriel-gabrielle�, �Gloriaren kantua� eta "Xentimorik gabe".\nAntzerkiaz gozatzeko aukera paregabea.\nHIZKUNTZA: Ikastaro guztiak euskaraz izango dira\nMATRIKULA: Ikastaro trinkoaren salneurria 350� da. Prezio honetan ikastaroaz gain, eguneko otordua eta lo egitekoa barne daude.\nIRAKASLEAK: Hauek dira aste honetan gurekin egongo diren irakasleak:\nIÑAKI ZIARRUSTA ANA ELORDI EÑAUT GANTXEGI\nANDER LIPUS (12 orduko ikastaroa)\nTalde-lana eta aktorearen autonomia izango dira tailer honek jarraituko dituen ildoak. Mekanika eta adierazpide ezberdinen ikasketek aktorearentzako herraminta mekanikoak izateko balioko dute, gero, aktoreak bere ahotsa eta gorputza espazioan landu ditzan. Mekanikatik poetikara, ekintza dramatikoak eraikiko dira, ikerketa, bilaketa eta bide esperimentalak taldeka eta bakarka landuz. Aktorearentzako materialen praktika sortzaileak eta forma aktoral berrien bilaketa dira ikastaroaren xede antzerkiaren labirintoan.\nOharra: Testu bat ikasita ekarri beharko du ikasle bakoitzak. Bost minutu inguruko bakarrizketa txiki bat. Bakarrizketa lantzeko beharrezko jantzi eta atrezzoa ere ekarri daiteke.\nI�AKI ZIARRUSTA (12 orduko ikastaroa)\nTarte honetan, ikasle-aktore bakotxaren alde ilunari emon gura deutsagu protagonismoa. Gauzarik interesante, barri eta harrigarrienak zulo baltz horretatik etorten direlakoan gagozalako.\nBehar fisiko handia, bortizkeria, sexua, mina eta presino psikologiko zein fisikoa jasan beharko dabez gure ikasle-aktoreek, abiapuntu horreetatik gure ekintza eta pertsonaiak garatzeko... hori bai, dana maitasunagaz eginda.\nOharra: Ezinbestekoa da ikasle-aktoreak buruz ikasitako bakarrizketa laburra edukitea (200 berbako testua gutxi gora behera).\nANA ELORDI (8 orduko ikastaroa)\nJolas eta lanaren plazerraren bidez inprobisazioaren oinarriak landuko ditugu. Bakoitzak bereganako eta taldearenganako segurtasuna, kontzientzia, erritmoa, energia eta memoria landuz batetik; ingurua (pertsonak eta ekintzak) entzuteko gaitasuna trebatzetik bestetik; eta egoera edo rol batean kontzentratzeko gaitasuna, naturaltasuna eta irudimena entrenatuz azkenik.\nE�AUT GANTXEGI (8 orduko ikastaroa)\nPlaystorala (Pastoralarekin solasean): Pastorala, gure kulturaren ezaugarri nagusienetako bat da. Baina zer dakigu pastoralei buruz? Antzerkia al da? Dantza? Musikala? Historian gehiegi arakatu gabe, gaur egun pastorala denaren inguruko solasaldi bat landuko dugu, aintzinako agerpen eszeniko honen hainbat osagai hartu eta berauekin jokatuaz. Bide batez, orain arte gai honi buruz izan den ikuspuntuari beste aire bat ematen saiatuko gara.\nASIER SOTA (8 orduko ikastaroa)\nSorkuntza: Gure burutik, pertsonaiaren burura.\nZoriari, ezjakintasunari, memoriari nola forma eman? Norberak idatzitako testu bat abiapuntu bezala hartuta, galdera honi erantzunak bilatzen saiatuko gara. Desordena ordenatzen saiatuko gara. Zoriz sortutako imaginek zentzua har dezaketela ikusiko dugu. Memoria zerbait berria sortzeko aitzaki bihurtuko dugu. Gorputza, ekintza eta hitzaren arteko loturak ikusiko ditugu. Tweets por @ArteDrama


Irlanda iparraldea: Diruak ere bakea dakar (IV) | Lander Arbelaitz\nHasiera » Irlanda Iparraldea » Irlanda iparraldea: Diruak ere bakea dakar (IV)\n1998. urtean Ostiral Santuko Akordioa sinatu zenetik, urteko 200.000 bisitariak 1.200.000 izatera igaro dira hamar urtetan. Argazkian Belfasteko udaletxea.\nErrepublikarrek “kolonizatzaile britaniarren aurka” egin dutela dioten bitartean, paramilitar loialistek “IRAk bultzatutako komunitate arteko gatazka bati erantzun” diotela kontatzen dute. Bakoitzak bere posizioa argi du, baina horrekin ez da nahikoa. Beren borroka eta ikuspuntuak zabaldu asmoz, loialista zein errepublikarrek beren museoak ireki dituzte, taxi bidezko tourrak antolatu, auzo beroetara bisitak gidatu, kartzelak bisitatu, muralak azaldu… Bakea sinatu zenetik, bataila memoriaren borroka-gunera mugitu da mantso-matso… eta horretarako zer hobe turismoa baino?\nBelfasteko turismo bulegoak bisitariari Erraldoien Galtzada edo Titanic eraiki zuten portua ikustea gomendatzen dion bitartean, talde pribatuek herrialdearen ikuspegi historiko eta politikoari erreparatzen diote gehienbat. Coiste taldekoek adibidez, preso errepublikar ohien languntzarako taldeak, tour politikoak antolatzen ditu Belfast, Derry eta South Armagh-en hainbat hizkuntzatan, euskaraz barne. Bertan errepublikarren ikuspuntua argi uzten dute, eta bidaiariaren galdera guztiak erantzun. Epic taldeak berriz, preso ohi loialisten babes talde gisa funtzionatzen du eta antzeko funtzioa ematen saiatzen da.\n“The troubles” (Arazoak) bezala egin da ezagun Irlanda iparraldeko gatazka. Hala, amaiera baketsua eman zitzaionetik, turismoaren kontzeptua ez da gauza bera, ez eta arazoena ere. 1998. urtean Ostiral Santuko Akordioa sinatu zenetik, urteko 200.000 bisitariak 1.200.000 izatera igaro dira hamar urtetan. 280 milioi euroko diru sarrerak uzten ditu turismoak eta argi ikus daiteke ekonomikoki gora doan gunea dela.\nLangabezia, txikizioa eta guda nagusi zen herri batean, dirua ere bakezale.\nderry Maroko UVF escocia independentzia donostia euskal herria scotland herrialde katalanak erreferenduma cup mural desobedientzia egunerokoa adams ciu bobby sands independentismoa stormont snp belfast maputxe ira preso bds kurdistan zibila PKK referendum israel europa Eskozia ipar irlanda brasil errepublikar Euskal Herria katalunia palestina loialista askegunea bakea sahara euskara erc irlanda iparraldea


Plastigaur OCS ziurtagiria\nPlastigaur izan da ingurumenaren aldeko «Operation Clean Sweep» ziurtagiria lortu duen Espainiako bilgarri eta enbalajeen lehenengo enpresa\nUrrezko EcoVadis ziurtagiria\nPLASTIGAURrek urrezko EcoVadis ziurtagirian duen puntuazio-maila igotzen jarraitzen du\nPlastigaur hobeto ezagutu\nGure enpresa barrutik ezagutu, eta Plastigaur-en aurrera eramaten dugun ekoizpen-prozesua nolakoa den ikus dezazun bideo hau prestatu egin dugu.\nVarex II estrusio-makina berria\nBeti teknologiaren abangoardian\nPlastigaurren etengabe ari gara berrikuntza lantzen, eta makineria berriena dugu beti eskura, gure bezeroei kalitaterik onena eskaintzeko. Horregatik, Varex II ekarri dugu gure instalazioetara, aplikazio zorrotzenetan erabiltzeko errendimendu handiko puzte unibertsalaren bidezko estrusio-makina.\n10 egia plastikoei buruz\n“Ez bota errurik plastikoari” komunikazio-kanpainan parte hartu dugu, gizarteari material horren abantailak azaldu eta ondo erabiltzearen garrantziari buruz kontzientziatzeko.\nPlastigaurren azken belaunaldiko makineria dugu, 8 kolore arteko teknologia flexografikoarekin, eta horrela kalitate-estandar oso altuekin inprimatu dezakegu. Horretarako, kolorea kontrolatzeko beharrezko software eta hardware guztia dugu, bai prozesuaren hasieran bai amaieran.\nGure filmek orekarik onena ematen diote multzokatze guztiei, latak, botilak edo brikak izan. Aplikazio bakoitzari egokitutako formulei esker, oso lodiera txikiekin lan egin daiteke, eta filmak aplikatzeko makina askori egokitzeko aukera eskaintzen dugu.\nKontserbazioa hobetzeko eta produktuen freskotasuna mantentzeko materialak.\nWe wrap packs of tins, cartons or bottles with minimal thicknesses.\nMundu-mailako beira-ekoizle nagusien konfiantza, gure bermerik onena.\nA range that has been specially developed for cement, plaster and mortar, bricks and tiles.


Patagoniara hazparnen barrena - Bimpi\nPatagoniara hazparnen barrena.\nGizakume bi gailentzen dira Patagoniara Hazparnen barrena. Lotilandiakoak herri birlandatuan honetan. Florentzio Basaldua (1853-1932) bilbotarrak du protagonismo nagusia: Ameriketara doa oso gazterik, eta bertan eraiki nahi du Euskal Herri berri bat, hango zabaldi haindigaitzetan. Janpierre Arbelbide (1841-1905) garaztarra da kontrapuntua: -hori ez da amets bat beizik- idatzi zuen, baina predikatu nahi die Ameriketara joandako euskaldunei.\nPatagoniara Hazparnen barrena. Lotilandiakoak herri birlandatuan liburu intrigagarri eta mamitsua da, zeinean aurkituko baititugu bai Ameriketara turrustatu zen jende-uholde ikaragarri hura -tartean Daniel Lizarralde medikua, Juana Canut maistra lapurtarra, Otaño eta Mendiaga bertsolariak, edota Agnes Souret ezpeletarra, lehen miss Frantzia izandakoa-, eta bai, bestalde, Betiri Santsen negar-herri honetan geratu zirenak ere.


Dena ez da dirudien bezain polita | Angula Berria\nHasiera » Dena ez da dirudien bezain polita\nAmaia neska gazte bat da. Bere inguruko pertsona batzuengatik, Jaizkibelekin lotu dezaketen neska gazte bat, alegia. Koadrila guztietan bezala, hilabete daramatzate monotema honekin. Hasieran, dena ondo. Neska koadrila gehienetan bezalaxe, erdia baino gehiagok kantinera ateratzeko beraien aukerak lagunei azaltzen igaro dute Abuztua. Aurten gainera, sorpresa polita, koadrilako baten ahizpa zaharrena kantinera bezala aterako da, eta lagun denak txoratzen daude (Maialen deituko diot ahizpari eta Uxue kantinerari).\nAzken egunetan, baina, lagunen jarrera aldatu zela sumatzen zuenez, zer gertatzen zen galdetu zien. Erantzunak ez dit bi egunetan lo egiten utzi. Kontua da, kantinera atera behar duen horrek bilera eduki duela, eta mesedez Jaizkibeleko inorekin ez dezaten ikusi eskatu diotela. Denek dauzkagula lagun edo ezagunak manifa hartan, baina hilak 8an oso garrantzitsua dela beraiekin ez erlazionatzea, eta batez ere, argazkiekin kontuz ibiltzea, gero badakigulako ze mobidak egoten diren. Horraino, betikoa. Uxue kantinera atera dadin botazioa irabaztea asko kostatu zaionez familia horri, eta oraindik Maialen eta beste hainbat neska daudenez familian atera nahi dutenak, presio ugari omen dituzte eta urte osoan zehar lan handia egiten ibili omen dira osaba guztiak. Horrela bada, Maialenek nire lehengusinaren koadrila osoari, “beraien hobe beharrez”, berdina egiteko gomendatu die, goikoak haserre samar dabiltzalako, eta geroz eta lupa handiagoarekin aztertzen dituztelako kantineren jarrera eta inguruak.\nTotal, negar artean, milioika aldiz barkatzeko eta barkatzeko eskatu arren, 6ean izan ezik jaietan ez dutela beraiekin ikusterik nahi eskatu diotela. Eta ea Kale Nagusian egoteko Amaiak ezin duen beste norbait bilatu. Lagunak izaten jarraituko dutela, eta denak kantinera ateratzen direnean berak Jaizkibelen atera nahi badu, plastiko aurretik txalo egitera ateratzera konprometitzen direla, baina orain ezin dutela, eta bihotz-bihotzez sentitzen dutela, baina ez direla beraiek bakarrik, beraien familietako ilusioa jokoan dagoela.\nHonezkero, badakit ez dela harrituta uzten zaituen gertakizun horietako bat. Mila bider entzun ditugula antzekoak, eta martxa honetan, mila bider gehiago entzungo ditugula. Baina ikusiko bazenituzte Amaiaren malkoak… 20 urte iraun dituen istorio makabro honetan, aspaldi ez ninduela zerbaitek bihotza horrela kolpatu.\nEz banu ezer egingo, sikiera blog zikin batetan modu anonimoan kontzientziaren bat mugitzen ez banintz saiatuko, ez nioke sekula barkatuko nire buruari. Ez ditzagun gure buruak engainatu, eta ez dezagun antzeztu egoera “normal” batetan bizi garenik. Ez gaitezen izan hain zinikoak, mesedez. Hau ez da normala. Ez da egoera baten ondorio. Ez da postura bat defendatzea. Dena ezin da justifikatu. Kasu honetan behintzat, ez dira askatasunetik hartutako erabakiak izan. Herri honetan jasan behar diren presioak gehiegikeria krudelegiak dira. Jendea kotilleoen jomuga izan ez dadin beldurrarekin bizi den herri baten parte gara, eta jendea epaitzeko eskubidea dutela uste duten gutxi horiena da ardura. Argi hitz egin dezagun, guzti honek badu izen bat eta, jazarpen egoera honi, biolentzia deitzen zaio.\nOnddarbiko Pertsona Normalok


Taula estatistikoak Udalplan. Informazio geografikoaren sistema eta lurralde-datuen bankua. 2019 - Open Data Euskadiko datu-multzoa - Euskadi.eus\nTaula estatistikoak Udalplan. Informazio geografikoaren sistema eta lurralde-datuen bankua. 2019\nDeskarga EAEko udal lurzoruaren egitura orokor eta organikoaren, eta kalifikazioaren eta sailkapenaren sintesia. UDALPLAN 2019 Formatu honetan: XLSX (95.92 KB) - EAEko udal lurzoruaren egitura orokor eta organikoaren, eta kalifikazioaren eta sailkapenaren sintesia. UDALPLAN 2019\nDeskarga EAEko udal lurzoruaren egitura orokor eta organikoaren, eta kalifikazioaren eta sailkapenaren sintesia. UDALPLAN 2019 Formatu honetan: ODS (95.42 KB) - EAEko udal lurzoruaren egitura orokor eta organikoaren, eta kalifikazioaren eta sailkapenaren sintesia. UDALPLAN 2019\nDefinizioak (.pdf, 101.54KB.)\nMetodologia-fitxa (.pdf, 112.75KB.)\n, Hirigintza eta azpiegiturak\n, Lurralde Plangintza\nUdalerrikoa, Eskualdekoa, Eremu funtzionala, Euskal Autonomia Erkidegoa, Lurralde Historikoa\nLurralde Antolamendurako Gidalerroak eta, ondoren, lurralde plan partzialak eta lurralde plan sektorialak onartuta, udal mailako hiri-plangintzako dokumentuak idazteko baliagarria izango den lurralde eta auraugintza arloko erreferentzaiazko esparrua ari da definitzen. Dokumentu horiek idazteko eta garatzeko, ordea, ezinbestekoa da datu-base grafikoa eta alfanumerikoa izatea. Datu-base horretan, udal-plangintzaren aurreikuspenak eta horien okupazio maila jasotzen da.\nUDALPLANek Euskal Autonomia Erkidego osoko lurzoruaren egitura orokorra eta organikoa, eta kalifikazioa eta sailkapena aurkezten du. Lurzoru urbanizaezinaren kasuan, Lurraldearen Antolamendurako Gidalerroen kategorizazioari jarraitzen dio.\nInformazio gehiago Udalplan-en weborrian


Biztanle gehien dituzten udalerrietako hiri-lurzoruaren batez besteko prezioa %1,4 jaitsi da 2006ko lehen hiruhilekoan. | Consumer\nBiztanle gehien dituzten udalerrietako hiri-lurzoruaren batez besteko prezioa %1,4 jaitsi da 2006ko lehen hiruhilekoan.\nMetro karratuaren batez besteko prezioa 657,7 eurokoa da 50.000 biztanletik gorako 132 udalerrietan.\nEtxebizitza Ministerioaren datuen arabera, 2006ko lehen hiruhilekoan 50.000 biztanletik gorako udalerrietako hiri-lurzoruaren batez besteko prezioa %1,4 jaitsi da aurreko urteko epe berarekin alderatuta.\nBatez besteko prezioa 657,7 eurokoa da metro karratuko, Espainiako biztanleriaren erdia baino gehiago biltzen den udalerri horietan.\nEstatistikek desberdintasun nabarmenak dituzte eskualdeen arabera. Madrilen eta Euskal Autonomia Erkidegoan garestiagoa da hiri-lurzorua: 546,2 eta 447,4 euro metro karratuko, hurrenez hurren. Madrilek urte batetik bestera %12,8ko beherapena izan du urteko lehen hiruhilekoan, eta Euskal Autonomia Erkidegoak, berriz, %36,3ko hazkundea izan du 2005eko epe berarekin alderatuta, Espainiako eskualde guztietako igoerarik handiena.\nBestalde, Nafarroa, Extremadura eta Gaztela eta Leon dira hiri-lurzoru merkeenaren batez besteko prezioa duten eremuak: 127, 133 eta 137 euro metro karratuko, hurrenez hurren.\n1.000 eta 5.000 biztanle arteko udalerriek 130,8 euroko batez besteko prezioa dute hiri-lurzoruan martxora arte, metro koadro bakoitzeko, urte arteko tasan% 7,2 gehiago. 5.000 eta 10.000 biztanle arteko herrietan, batez besteko prezioa 156 eurokoa izan zen metroko, eta %0,3 jaitsi zen aurreko urteko lehen hiruhilekoaren aldean.\nAzkenik, 10.000 eta 50.000 biztanle arteko udalerrietako udaletan, metro bakoitzeko batez besteko kostua 290,8 eurokoa izan zen lehen hiru hilabeteetan, 2005eko epe berarekin alderatuz %1,4 gehiago.\nEspainiako hiri-lurzoruaren batez besteko orokorra 257,4 eurokoa izan zen lehen hiruhilekoan, metro koadro bakoitzeko; % 0,4 jaitsi zen aurreko urteko epe berarekiko, eta % 3,7 2005eko laugarren hiruhilekoarekiko.\n2005eko Estatistika Institutu Nazionalaren (INE) datuen arabera, Espainiako 8.000 udalerritatik 132k 50.000 biztanle baino gehiago dituzte, eta biztanle gehien dituztenak Madril, Bartzelona, Valentzia, Zaragoza, Sevilla, Malaga eta Murtzia dira, besteak beste.\neraiki etxebizitza hiri-lurzorua


Amonarenean kea liburua - Dani Martirena, Ana Ibañez - Karrikiri Denda\n> Haur eta gazteak>Haur liburuak>Amonarenean kea\nDani Martirena / Ana Ibañez (IL.)\nEgileak: Dani Martirena\nIlustratzailea: Ana Ibañez\nLau lehengusuak igandero elkartzen dira amonaren etxean. Amonarenean beti dario tximiniari kea; bilobentzat kremazko eta marrubizko hostopila labetzen duen seinale.\nEgun horren irrikaz izaten dira beti gaztetxoak. Jakin badakitelako musu baten trukean amonak emanen diela pezeta apurrekin sari bana. Hartara, egun batean, hostopilaren errezeta erakusteaz gainera, amonak etxeko sukaldean urtetan gordeta izan den beste sekretu baten berri ematen die. Hots, noiz eta nola hil zen aitona. 1936ko gerran, alegia.\nAzken buruan, sekretuak ezin dira betirako ezkutatu. Sekretuaren jabearen baimena dagoenean, sekretuak lau haizetara kontatu ahal direlako. Oroitzapenetik oroitzapenera, sekretutik sekretura, gazitik gozora, bihotzetik memoriari egin nahi duen album ilustratua da "Amonarenean kea".\n"Amonarenean kea" liburuaz Dani Martirena idazlearekin elkarrizketa Euskalerria Irratian\nGerrak ez du...\nHankaz gora ...


Taldeak sortuko dituzte atzerriko hizkuntzak praktikatu ahal izateko - Bergara - Goiena.eus\nTaldeak sortuko dituzte atzerriko hizkuntzak praktikatu ahal izateko\nMonika Belastegi 2013-05-24 11:05\nAtzerriko hizkuntzak ikasten ari direnei ikaskuntza prozesuan laguntzeko asmoz, hizkuntza taldeak jarriko ditu martxan Udalak. Hala, hizkuntzak ikasten ari diren herritarrek mintza praktika egiteko aukera izango dute, astean behin, ordubetez.\nTaldeak gehienez, zazpi lagunez, eta gutxienez lau lagunez, osatuta egongo dira. Bestalde, parte hartzeko ez da mailaketa probarik egingo; hasiera batean, behintzat, izena ematen duen edonork parte hartzeko aukera izango du, hizkuntza maila edozein izanda ere.\nInteresatuek zein hizkuntza praktikatu nahi duten eta zein egutegi eta ordutegi interesatzen zaizkien adierazi beharko dute, elkarrekin adosteko. Taldeak autonomoak izango dira, beraz, ez da irakaslerik egongo akatsak zuzentzeko ezta eztabaida bideratzeko ere. Dena den, taldeak astero arduradun bat izango du, hurrengo asterako eztabaidarako gai bat hautatu eta taldekideei aurkezteko. Hala, arduradunak gai horrekin lotutako hiztegi espezifikoa, esamoldeak… landuko ditu taldekideei aurkezpena egin ahal izateko.\nHizkuntza taldean parte hartzeko kultura etxera jo edo 943 77 91 60 zenbakira dei daiteke, maiatzaren 27tik ekainaren 5era arte. Ekainaren 10ean taldeen aurkezpen batzarra egingo dute, 18:30ean, Irizar jauregian.


Haurrei D bitaminaren osagarririk oraingoz ez zaiela eman behar jakinarazi da Debagoieneko Pediatria zerbitzutik — Berbia\nHaurrei D bitaminaren osagarririk oraingoz ez zaiela eman behar jakinarazi da Debagoieneko Pediatria zerbitzutik\nKonfinamendu egoerak D bitamina hartu beharraren inguruko zalantzak sortu ditu\nBaina orokorrean, eta oraingoz, haurrek D bitaminaren osagarririk ez dutela behar jakinarazi da Debagoieneko ESItik.\nD bitamina garrantzitsua da kaltzioaren metabolismorako eta haurren hezur-osasun zuzenerako. D bitaminaren eskasiak luzaroan iraunez gero errakitismoa sor dezake. D bitamina lortzeko bide nagusia larruazala da, eguzki-izpien bidez sintetizatzen duena; ehuneko txikiagoan, elikaduragatik ere lortzen dugu.\nD bitaminaren sintesirako nahikoa dira eguzkipeko egonaldi laburrak, ohiko paseoetan egiten direnak, eguzki izpiak zuzenean jaso gabe ere. Garrantzitsua da jakitea gainera, D bitamina metatu egiten duela gorputzak. Hau da, neguan gutxi sintetizatzen bada ere, argi ordu gutxiago daudelako eta berokiak eta mahuka luzeko arropa erabiltzen direlako, udaberria eta uda iristerekin batera D bitaminaren gordailuak berreskuratu egiten direla.\nEgungo konfinamendu egoera kontuan hartuta, pentsa liteke beharrezkoa dela haurrei D bitaminaren osagarria ematea baina pediatrek diote hori ez da nahitaezkoa. Izan ere, hilabete batez, akaso bi hilabetez, etxean egon behar badugu ere, haurrei eguzkipeko egonaldi osasuntsua kenduta, ez da beharrezkoa ikusten D bitaminaren osagarririk ematea, konfinamendu-denboraldi honetan erabiltzeko gordailu nahikoak izaten baitituzte. Haur bakoitzaren egoera eta beharra baloratu beharko litzatekeela diote Debagoieneko pediatria zerbitzutik. Horregatik, seme-alabari buruzko zalantzarik duen gurasoari haurraren pediatrari kontsultatzea aholkatzen da, inolako bitamina osagarririk ematen hasi aurretik.


Gobierno Vasco Irekia :: Euskadiko produktuaren astea ospatuko da madrilen maiatzaren 7tik 13ra\nEuskadiko produktuaren astea ospatuko da… http://www.irekia.euskadi.net/eu/news/10289 berria\nEuskadiko produktu ezberdinak protagonista izango dira Eusko Jaurlaritzako Ingurumen, Lurralde Plangintza, Nekazaritza eta Arrantza Sailak antolatutako sukaldaritzako ekimen honetan. Euskadiko Produktuaren Astea ospatuko da Madrilen maiatzaren 7tik 13ra bitartean, jatetxe eta gourmet dendetan zehar euskal produktuaren kalitatea bertako hiritarren artean sustatzeko antolatutako ibilbide gastronomikoaren bitartez.\nEuskadiko nekazaritzako elikadura-produktu ezberdinak protagonista izango dira Eusko Jaurlaritzak antolatutako sukaldaritzako ekimen honetan. Euskadiko Sukaldaritza eta bertako lehengaiak omentzen dituen euskal elikagaien industriarekin hitzordua, gaur egun erreferente baitira nazioa zein nazioarte mailan.\nEuskadiko produktuari lotutako ekintza ugari egingo dira aste osoan zehar Madrilgo puntu ezberdinetan.\nDatorren maiatzaren 7an emango zaio hasiera hitzordu gastronomikoari, eskola ezberdinen arteko jardunaldi gastronomikoaren bitartez. Gamarrako Ostalaritza eta Turismo eskolak sukaldaritzako erakustaldia egingo du zuzenean, Madrilgo Ostalaritza eta Turismoko Goi Eskolaren laguntzarekin, etorkizuneko profesionalei Euskadiko produktuak aurkeztuz. Madrilgo Eskolako ikasleek Euskadiko kalitatezko produktu ezberdinak zuzenean ikusi, ezagutu eta dastatzeko aukera izango dute.\nBigarren egunean, maiatzaren 8an, asteartea, dastatze artistikoa egingo da Madrilgo Círculo de Bellas Arteseko Valle Inclán Aretoan. Mikel Garaizabal enologo eta sumillerrak eta bere taldeak gidatuko dituzte bertaratutakoak Arabar Errioxako Ardoen, Txakolineko Jatorri Deitura ezberdinen, Eusko Labeldun Sagardo Naturalaren eta Patxaranaren artean. Dastatze artistiko honen bitartez zuzenean ulertu eta dastatuko dituzte bertaratutakoek Euskadiko kalitatezko edariak ingurune bikainean, pintura, musika, abesti eta poemen artean.\nEuskadiko Produktuaren Madrilgo Astearen erdialdean, Idiazabal Jatorri Deiturako Artzain Gazten dastatzea izango da Cheese Bar jatetxe madrildarrean. Hitzordu honetan, artisau produktu honen bikaintasuna ezagutaraziko du Artzai Gazta Elkarteak.\nMaiatzaren 10ean, osteguna, azken jardunaldi gastronomikoa izango da Artxandako Ostalaritzako Goi Eskolarekin (Bilbo) eta Alcalá de Henareseko Ostalaritza eta Turismo Eskolarekin. Euskadiko produktuen kalitatea aurkeztuko zaie geroko profesionalei zuzenean, hainbat show cooking bitartez.\nAstean zehar, Euskadiko produktua Madrilgo puntu ezberdinetan egongo da, ekimen gastronomiko honi atxiki zaizkion jatetxe eta gourmet dendetan erosi eta dastatu ahal izango baitira.\nEranskina: Euskadiko Elikagaien Industriako enpresa esku-hartzaileen zerrenda ENPRESA\nArabako JDko txakolina.\nIdiazabal JDko artzain gazta. Idiazabal\nBakailao gatzgabetua, bakailao izoztua, bakailao gazitua, bakailao prestatua, olagarro egosia.\nEuskadiko Sagardo Naturala Eusko Labelarekin, Euskadiko Sagardo Naturala\nBizkaiko JDko txakolina\nERRIXA JDko ardoa\nIbarrako piperra Eusko Labelarekin\nHaragirako ogi arraspatua\nArrainerako ogi arraspatua\nAhate eta antzararen deribatuak, pate eta mouse esterilizatu eta pasteurizatuak, txistorra, piper-okelaren landare-kontserba, antzara eta ahateki freskoen merkaturatzea.\nPatxarana, belar-likorea, uxuala-pattarra, krema-likorea, limoi-likorea, kafe-likorea, brandya, fruta-likorea, anisa\nKontserbak: hegaluzea, atun atuna, Kantauriko antxoak, Galiziako itsasadarretako espezialitateak, izoztuak, hegaluze eta atunaren aurrekozinatuak, hegaluzea.\nGetariako JDko txakolina\nMadril semana agroalimentaria produktua Euskadi euskal gastronomia Berri honen iruzkinen RSSa\nEuskadiko kalitatzeko nekazaritza elikagien erakusketa egingo da Madrilen 2 hilabete · 0\nEusko Jaurlaritzak Arabako Errioxako Upeltegiek eta Araba, Bizkaia eta Gipuzkoako Txakolindegiak FENAVIN azokan sustatzen ditu 17 egun · 1


Emakume afrikarren ahalduntze prozesua joskintzaren bidez erakusten du dokumental batek - andra.eus\nDokumentalaren protagonistetako bat neurriak hartzen ditu. ARGAZKIA: OLGA RUIZ\nEmakume afrikarren ahalduntze prozesua joskintzaren bidez erakusten du dokumental batek\nMertxe Arratibel7 ekaina, 20190\nEmakumeen alhalduntzea era askotan lantzen da. Batzuetan hainbai gairi buruzko ikastaroak antolatzen dira ikasleek eskatuta. Bilbon nigeriar batzuek joskintza ikastaro batean parte hartu dute euren lurrandean egiten zuten lanean trebatzeko. Formakuntza amaitu ondoren tailer-denda batean dabiltza lanean. Moda afrikarra josten eta saltzen dute. Esperientzia hori ikaragarria iruditu zitzaion Ainhoa Urgoitia zinemagileari eta 19 minutuko dokumentala egin du emakume horien ibilbidea kontatzeko. Lanak ‘Cosiendo futuros’ du izenburua eta Golem zineman estreinatuko da uztailean. Hortik aurrera beste areto batzuetan emanaldiak antolatzea espero du.\n“Inmigrazioa ez dago ondo ikusita”\nDenda-tailerra Bilbo Zaharrean dago. Urgoitia auzo horretan bizi da eta mugimendu sozialetan esku hartzen du. Bizipen horren bidez “inmigrazioa San Frantziskon ondo ikusita ez dagoela” konturatu da. Gainera, Afrika herrialdetzat hartzen dela eta afrikar guztiekiko errezeloa sumatzen dela dio. Andrek, ostera, diskriminazio handiagoa pairatzen dute, “batetik, emakumeak direlako eta bestetik, pobreak direlako”.\nBere iritzian, inmigrazioaren inguruan uste faltsuak daude eta hori elkarren arteko ezezagutzaren ondorioa da. Horrela “afrikarrek dakarten aberastasuna galtzen ari gara”. Horretaz gain, emakumeek ez daukatela gizartean integratzeko erraztasunik “bakarrik daudelako eta hizkuntza menperatzen ez dutelako” konturatu da.\nEztabaida piztea eta estereotipoak apurtzea\nBilboko gizartearen “miseria horiek guztiak ikusita” dokumentala egitea bururatu zitzaion zinemagileari “eztabaida pizteko eta planteamendu berriak sortzeko”. Estereotipoak apurtzeaz gain, miresten dituen jostun afrikarren lana erakustea da dokumentalaren asmoa. Zazpi emakumeren istorioa da, Nigeria eta Marokotik etorritakoak. Egin zuten ikastaroa Askabide elkarteak antolatu zuen. Amaitu ondoren arropa marka bat sortu zuten, Mari Makeda. Izenak bi jainkosari egiten die erreferentzia, bata euskalduna eta bestea afrikarra. Egitasmoak Bizkaiko Foru Aldundiaren diru-laguntzak lortu ditu eta Askabidek kudeatzen du.\nFilmazioa hiru egunetan egin zen. Lana nola antolatzen duten, euren arteko harremana eta mundu-ikuskera islatzen ditu dokumentalak. “Batzuek lan enkarguak jasotzen dituzte, beste batzuek ez dute hizkuntza menperatzen baina gainontzekoen laguntza hartzen dute. Euren artean ondo konpontzen dira. Ez zaie ardura nondik datorren bakoitza. Haientzat bizitza aurrera ateratzea da garrantzitsuena”.\n“Zer gara klase ertaineko feministok?”\nEmakume horien errealitatera hurbiltzean gogoeta batzuk egin ditu Urgoitiak. Bat feminismoarekin lotutakoa. Bere esanetan, feminismoa izugarrizko babesa izango litzateke kanpoko emakumeentzat baina ez dago gertutasunik.“Oso feministak gara, manifestazioetara joaten gara baina zer egiten dugu emakume txiroekin? Askotan ahaztu egiten ditugu eta hori ezinezkoa da, beraiek mugimenduaren ardatz izan beharko lukete eta ez ditugu kontuan hartzen. Zer gara azkenean klase ertaineko feministok?”\nUrgoitiaren iritzian, migranteak prest daude bertakoekin elkartzeko “baina hizkuntzaren muga daukate eta guk ez dakigu eurekin nola jokatu eta azkenean ezerezean geratzen da dena”.\n“Guk arazo txikietatik mundu bat egiten dugu”\nZer pentsa eman dion beste gauza bat da erlatibizatzeko duten gaitasuna. “Guk arazo txikietatik mundu bat egiten dugu eta beraiek badakite zer den axola handikoa eta zer ez. Emakume horiek seme-alabak inolako laguntzarik gabe ateratzen dituzte aurrera eta gu ez dakit kapaz izango ginatekeen horretarako dugun bizitza planteamenduarekin. Hori azaldu nahi nuen”.\nZinemagileari euren komunitate-ikuspuntuak ere atentzioa eman dio. “Jatorrizko herrialdeetako jendearen bizimodua hobetzea dute amets. Hemen asko daukatela diote, nahiz eta pobreak izan. Batek dio: ‘Nire herrialdean tripa guztiak betetzen ditugu plater batean zerbait egonez gero’. Hara bidali nahi dute daukaten guztia”.\nEsperientziatik atera duen ondorioa zera da: “Gurekin harremanetan egongo balira mila buelta emango lizkigukete kontu askotan eta pena ematen dit bi norabideko harreman horren aberastasuna galtzeak”.\nConvocatoria para proyectos y actividades artísticas sobre ciudad y cuidados <\nLa activista Amelia Tiganus ofrecerá una charla sobre pornografía y prostitución >


Occidental Bilbao hoteleko 'kellyen' borroka eta garaipena bildu dute liburuxka batean - Uriola.eus\nuriola.eus 2018-03-15 08:17 Ekonomia-Lana Begoñaldea\nSei eguneko grebaren ondoren "lau izarreko garaipena" lortu zuten orain dela urte bete Occidental Bilbao hoteleko gela garbitzaileek, 'kelly' izenez ezagunak. Gatazka haren kontakizuna bildu du Aiala Elorrietak, eta Manu Robles-Arangiz fundazioak Izan ta Esan sailean argitaratu du.\nArgazkia: Manu Robles-Arangiz fundazioa | Ikusi handiago | Argazki originala\nLiburuxkaren helburua Occidental Bilbao hotelean langileek izan zuten gatazkara gerturatzea da, emakume horien bizipena hurbilagotik ezagutu ahal izateko. Ostalaritzaren munduaren eta, kasu honetan, Occidental-Bilbao hotelaren "izarren atzean zelako esplotazioa existitzen den erakutsi nahi dugu", dio txostenaren egile Aiala Elorrietak. Horrekin batera, "langileak, antolatzen direnean, egoera eraldatzeko duten gaitasuna ere nabarmendu nahi dugu".\nGeroz eta hedatuago dagoen outsourcing fenomenoa da kontakizuneko ardatz. Ostalaritzaren sektorean bereziki zabalduta dagoen estrategia da, eta gainontzeko sektoreetan ere finkatuz doana. "Lanpostuak kanporatzean datza, azpikontratatutako enpresek miseriazko baldintzetan bereganatu ditzaten". Elorrietaren hitzetan, outsourcing-ak esan nahi du hotelak azpikontratatzen duen enpresa aldatzen duenean, "langileek kalera joateko aukera handiak dituztela". Outsourcing-ak esan nahi du langile azpikontratatuek hoteleko plantillakoek baino lan baldintza "nabarmen prekariagoak" dituztela. Era berean hedatuz doaz baita "sektore hauetako langileak antolatzen direnean eskuratzen diren garaipenak".\n[OCCIDENTAL BILBAO HOTELA: Lau izarreko garaipena]


Transmisio Dibisioen Fabrika - Txinako Transmisioen Dibisio Fabrikatzaileak, hornitzaileak\nKMI Hollow Plataforma Biratzailea Gearhead HRG-85\nHollow plataforma biratzailea produktu iraultzailea da. Hainbat kirol birakariotan erabiltzen da. DD motorra eta kamera banatzailea ordezkatu ditzake. Ezarri eraginkortasun handiko, doitasun handiko, zurruntasun handiko, kostu handiko errendimendua batean. Produktu iraultzailea da biraketa mekanismoan. Bien arteko oreka lortzen da, behin eta berriz kokatzeko zehaztasuna ≤ 5 segundokoa da, motorra erraz konfiguratzen da eta karga egonkorra da. Angelu segmentazioa egiteko, AC servo motorearekin edo urrats motorrarekin erabil daiteke; dibisoreak ezin du kontrol digitala bakarrik betetzen, baizik eta DD motorren kokatze zehaztasunarekin bat egiten du. Kostua asko murriztu eta ustekabeko emaitzak ekar ditzake.\nKMI Hollow Plataforma Biratzailea Gearhead HRG-200\nKMI Hollow Plataforma Biratzailea Gearhead HRG-280\n1. Plataforma biratzailea sostengatzen duen errodamendua: plataforma biratzailea erabiltzen duen errodamendu mota.\n2. Onartzeko momentua: azelerazio-momentua eta karga-aldakuntza onartzen dira onartzen den momentuaren azpian.\n3. Inertzia: motorraren piezaren errotorearen inertziaren balio birtualen batura eta murrizketa mekanismoaren atal birtiaren plataformaren inertzia.\n4. Ebazpena: plataforma biratzailearen iraultza baterako beharrezko pultsu uhin kopurua esan nahi du.\n5. Errepikatutako kokapen zehaztasuna: posizio bera norabide beretik behin eta berriz kokatzen denean zenbat errore gertatzen den adierazten duen balioa.\n6. Akats positibo eta alderantzizko errorea: errotazio plataforma angelu positibotik eta alderantzizko norabidean kokatzean gelditzeko angeluaren arteko aldea esan nahi du.\n7. Angeluaren transmisioko errorea: sarrerako pultsu zenbakitik kalkulatutako biraketa plataforma angeluarraren funtzionamendu logikoaren arteko aldea esan nahi du.\n8. Bultzada-karga baimenduna: plataforma biratzailearen ardatz-norabidetik aplikatutako karga axialaren balio baimenduari dagokio.\n9. Inertziaren karga baimendua: karga plataforma biratzailearen erdialdean eszentrikoa den posizioan aplikatzen denean, plataforma biratzailea okertzen duen indarra agertuko da. Une honetan, zentrotik x karga eszentrikora kalkulatutako balioa inertzia-kargaren balio baimendua da.\n10. Plataforma biratzailearen paralelismoa: balazta plataformaren muntaketaren gainazalaren joera balaztaren ekipoen alboko gainazalarekiko erlatiboaren inklinazioa adierazten du.\nProduktuaren datuak Ordena zenbakia HA-060 Prozedura pertsonalizatua Bai Artikuluaren zenbakia MWA-HA-060 Kategoria Planetako erreduktorea Engranaje mota Engranaje erreduktorea Forma instalatzea Arbitrary norabidea Diseinu formak Engranaje triziklikoa Hortz gainazal gogortua Aplikazioa Murrizlea Marka MWA M Mota-HA-060 Sarrera abiadura 5000 （ rpm） Ezaugarriak 1. Ha serieko erreduktore planetarioak gurpildun errodadura gurutzatu bat hartzen du, zehaztasun handiko, zurruntasun handiko eta errodadura ahalmen handiaren ezaugarriak ditu; une hartzailea ...\nProduktuaren datuak Ordena zenbakia HA-090 Prozedura pertsonalizatua Bai Artikuluaren zenbakia MWA-HA-090 Kategoria Planetako erreduktorea Engranaje mota Engranaje erreduktorea Forma instalatzea Arbitrary norabidea Diseinu inprimakiak Engranaje gogortasuna Hortzaren gainazal gogortua Aplikazioa Erreduktorea Marka MWA M Mota-HA-090 Sarrera abiadura 4000 （Rpm） Ezaugarriak 1. Ha serieko erreduktore planetarioak gurpildun errodadura gurutzatu bat hartzen du, zehaztasun handiko, zurruntasun handiko eta errodadura ahalmen handiaren ezaugarriak ditu; une hori da ...\nMWA angelu angeluetarako errodadura-buruak HAD-060\nProduktuaren datuak Ordena zenbakia HAD-060 Prozedura pertsonalizatua Bai Artikuluaren zenbakia MWA-HAD-060 Kategoria Eskuineko angeluen erremintak Engranaje mota Engranaje-erreduktorea Forma instalatzailea angelu zuzena Diseinatzeko inprimakiak Inguruko gogortasuna Hortzaren gogortasuna Hortzaren gainazal gogortua Aplikazioa Murrizlea Marka MWA mota MWA-HAD-060 Sarrera abiadura 3000 （rpm） Ezaugarriak 1. Servomotorra sarrerako ardatzarekin konektatuta dago eta blokeo-euskarriarekin blokeatuta dago. 2. Sarrerako ardatza engranaje plakaren bidez estalita dago; engranaje plaka irteerarekin konektatuta dago ...\nProduktuaren datuak Ordena zenbakia HAD-090 Prozedura pertsonalizatua Bai Artikuluaren zenbakia MWA-HAD-090 Kategoria Eskuineko errodadura-engranajeak Engranaje-mota erreduktorea Forma instalatzailea Eskuineko angelua Maketatzeko inprimakiak Engranaje gogortasuna Gomazko gogortasuna Hortzaren gainazal gogortua Aplikazioa Murrizlea Marka MWA mota MWA-HAD-090 Sarrera abiadura 3000 （rpm） Ezaugarriak 1. Servomotorra sarrerako ardatzarekin konektatuta dago eta blokeo-euskarriarekin blokeatuta dago. 2. Sarrerako ardatza engranaje plakaren bidez estalita dago; engranaje plaka irteerarekin konektatuta dago ...\nMWA angelu angeluetarako errodadurak HAS-060\nProduktuaren datuak Ordena zenbakia HAS-060 Prozedura pertsonalizatua Bai Artikuluaren zenbakia MWA-HAS-060 Kategoria Eskuin angeluko erreduktorea Engranaje mota Gear erreduktorea Forma instalatzailea angelu zuzena Diseinatzeko inprimakiak Tricyclic Engranaje gogortasuna Hortzaren gainazal gogortua Aplikazioa Erreduktorea Marka MWA MWA MAS-060 Sarrerako abiadura 3000 （rpm） Ezaugarriak 1. Servomotorra sarrerako ardatzarekin konektatuta dago eta blokeo-euskarriarekin blokeatuta dago. 2. Sarrerako ardatza engranaje plakaren bidez estalita dago; engranaje plaka irteerarekin konektatuta dago ...\nMWA angelu angeluetarako errodadurak HAS-090\nServo-garraiatzailea Roller - HEGY-50\nMaterialak mugitu, transmititu, metatu, elikatu edo biratu behar diren tokian, unitateko zamak maneiatzeko eta garraiatzeko HYT produktuak erabiltzen dira.\nHYT-ren garraiatzaileen ontziak, edukiontziak eta paletak garraiatzeko aukerako produktuak dira posta eta posta bidezko zerbitzuen banaketa zentroetan, posta bidezko enpresetan, aireportuetan eta produkzio lantegietan, baina baita beste industrietan ere: supermerkatuetan eta merkataritza elektronikoaren sektorean.\nHYT-k, Txinan lehen ekoizlea denez, botere desberdinak dituzten bateria elektrikoak modu independentean garatzen dituena, hainbat produktu eskaintzen ditu aukeratzeko. Patentatutako diseinuak tenperatura altuko eragiketetan airearen hedapena dela eta, petrolioaren ihesaren fenomenoa konpontzen du. Lubrifikazioa hobetzen duen bitartean, beroaren xahutze uniformea bermatzen du, produktuaren fidagarritasuna areagotzen du eta zerbitzu bizitza hobetzen du.\nZinta garraiatzailea - HEGY-67


TAO: herritarrek auzoez, prezioez,… galdetu dute, eta udal-ordezkariek erantzun [Bideoak] | Mondraberri Arrasateko Ataria\nHasiera Albisteak TAO: herritarrek auzoez, prezioez,… galdetu dute, eta udal-ordezkariek erantzun\nLehen debate irekia egin da Etxaluzen, Udalak antolatuta. Gaiak izan dira Erdialdea, San Andres, Musakola, prezioak, egoiliar txartela,…\nEkitaldiak bi helburu izan ditu: “Udalaren proposamena azaltzea eta herritarren kezkak eta ekarpenak jasotzea”.\nHorretan aritu dira Aztikerreko Susana Martinez, Juan Antonio Urdangarin Udaleko Hirgintza Saileko buru teknikoa eta Ibon Arrupe Mugikortasun, Hirigintza eta Ingurumen zinegotziak, besteak beste.\n50 herritar bertaratu dira Etxaluzeko debate publikora, eta euren kezka, kexa, iritzi, ekarpen eta abarrei erantzun diete goian aipaturiko ordezkariek.\nUdalak gogora ekarri du Mugikortasun Plana onartu zuela Osoko Bilkurak 2018an, eta honek beharrezko ikusten duela TAO jartzea Arrasatearen erdialdean, “ibilgailuen fluxu nagusiak erregulatzeko” eta “gehiegizko erabilera mugatzeko”.\nIzan ere, Arrasatek 10.000 ibilgailuen sarrera jasotzen ditu eguneko “industriara, udaletxera, Mankomunitatera eta bestelako zerbitzuetara”.\nTAOarekin batera “aztertzen ari gara garraio publikoa hobetzea, eta HERRIAREN KANPOALDEAN aparkaleku gehiago jartzea, bertan kotxea uzteko, aparkaleku disuasorioak deitutakoak”.\n“Ez dago erabakita zona gehiagotan jarriko den TAO edo ez”. Horretan eragina izango dute “herritarren proposamenak”.\n“Zona expressean 15 minutura arte doakoa izango da. ZONA EXPRESSEAN 15 minutu aparkatuta egoteagatik 20 zentimo ordainduko lirateke. Hamaseigarren minututik aurrera prezioa igoko litzateke. 30 minuturen truke, 40 zentimo.\n“Ibilgailuak express zonan gehienez 30 minutu egon ahalko dira aparkatuta. Bertatik joan eta 3 ordu pasata, ibilgailua berriro kale berean aparkatu ahalko da”.\nGizon batek galdetu du ea zergatik zona expressa jarri den toki batzuetan eta ez beste batzuetan. Aztikerreko ordezkariak erantzun dio “Irizpideetako bat da komertzioak, bankuak,… dauden kaleetan jartzea. Interes ezberdinak (bizilagunen eta komertzioen adibidez) errespetatu nahi ditugu”.\nASTEBURUETAN “TAO larunbatetan ez jartzea aurreikusten da. Domekan seguru ez dela egongo”.\nEgoiliar txartela ez duena baina Arrasaten erroldatuta daudenak berdinak dira kanpotik datozen bezala.\nTAO ARRUNTEAN “pertsona guztientzat doakoak izango dira aparkatutako lehen 15 minutuak”. Ordea, egoiliar txartela dutenek “etengabean aparkatu ahal izango dute”. “Egoiliarra da bere bizilekuko zonaldeko egoiliarra, ez da egoiliarra Arrasateko beste zonetan”.\n“Egoiliarrak domiziliatu dezake txartela bere komertzioa daukan tokian, etxean daukan tokiaren ordez. Bi tokietan ezingo du domiziliatu”.\nIraupen luzeko TAO: “Egoiliar txartela dutenentzat etengabean aparka dezakete. Txartela ez dutenentzat 3 ordu aparkatuta izan dezakete”.\nAndoni Uribe Etxebarria arrasatearrak SISTEMA IRAUNKOR BAT beharrezkoa dela adierazi du. “Gutxi gorabehera Arrasaten 15 milioi € gastatzen dira kotxeak erosten. Udalak eta beste erakunde batzuek pedagogia egin ezean, arazoa okertuko da, eta TAO partxe bat baino ez da izango”.\nOSPITALE INGURUAN TAO ez jartzea planteatzen du Udalak. Inguru horretako bizilagun batek bere kexa azaldu du: erdialdeko TAOaren ondorioz, kotxeek ospitale inguruan aparkatzeko joera izango dute.\nAstikerrek erantzun du “ez dela baztertzen ospitale inguruan ere TAO jartzea. Gai hori mahai gainean dago, TAOa gehiago zabaltzeko aukera dago. Horretarako irizpide bat inbertsioa da”.\nAntzeko erantzuna jaso du ALDAI KALEko bizilagun batek, honek ere eskatu baitu Aldain TAO jartzea. “Zuen eskaera idatzi eta jaso egingo dugu. Horrek ez du esan nahi eskaera beteko denik, baina baloratu egingo dugu, inbertsioa eta mantentzea kontuan hartuta”.\nORAIN ARTEKO TAO “defizitarioa” dela eman du jakitera Juan Antonio Urdangarin Hirigintzako buru teknikoak. TAO berriaren helburuetako bat da “autofinantzatzeko gai izatea eta iraunkorra”.\nNeska batek islatu du erdialdean aparkaleku oso gutxi daudela beharra kontuan hartuta. Proposatu du IGNAZIO ZULOAGA KALEAN, “egoiliarrentzako TAO ordez, express zona jartzea”.\nEgoiliarrentzako ere aparkaleku falta egon daitekeenez, Higintzako zinegotzi Ibon Arrupek esan du “egoiliarrek TAO arruntean edota egonaldi luzeagokoan aparka dezaketela”.\nEGOILIAR TXARTELA LORTZEKO beharrezkoa da “bizilaguna eta ibilgailua bertan erroldaturik egotea.\nMOTORREK kotxeen aparkaleku plazak erabili ahalko dituzte, kodearen arabera”. Ondorioz, “TAOari dagozkion txartelegatik ordaindu beharko dute moto gidariek ere”.\nSAN ANDRESko bizilagun batek, Jabier Bengoak, islatu du “Bañez Doktorea kaleak trafiko ugari jasaten duela, atajo bezala erabiltzen delako, eta horrek zakartzen ditu aparkalekuak”.\nTrafiko arazoa konpontzeko “norabidea aldatzea” planteatu du, betiere “hiriguneak oinezkoentzat bihurtzeko eta erdiguneko autoen fluxua gutxitzeko”.\nDebate irekian ere galdetu da ea MUSAKOLAko bizilagunek, auzoan TAOrik izango ez dutenez, TAOagatik ordainduko duten. Aztikerreko ordezkariak erantzun dio musakolarrek TAO ordaindu beharko dutela “Erdialdean edo San Andresen aparkatuko dutenean”.\nSan Andresko bizilagunak ez du ontzat ematen TAO jartzea: “Orain aparkatzeagatik ez dut ezer ordaintzen, baina TAO jartzean ordaindu beharko dut”.\nJesus Markaide arrasatearrak ez du begi onez ikusten TAOaren proposamena: “Printzipioz, zorakeria bat da, GIPUZKOAKO BESTE HERRI BATZUETAN horrelakoak jarri dira?”. Aztikerreko ordezkariak erantzun dionez, Gipuzkoan 15.000 biztanle baino gehiagoko 3 herrik soilik ez dute TAO: Eibar, Lasarte eta Arrasate.\nSan Andresko beste bizilagun batek, Asier Bergaretxek, galdetu du ea posible den, egoiliar txartela izan arren, APARKATZEKO TOKIRIK EZ aurkitzea. Aztikerrek erantzun du proposamena dela “txartelak era orekatuan ematea” baina onartu du “gerta daitekeela”.\nBeste arrasatear bat, Mireia Muruamendiaraz, proposameneko puntu batzuekin bat etorri da, baina adierazi du “soluzio bada Arrasateko kanpoaldean aparkamendu batzuk egitea, herri barrurako mugikortasuna bermatu beharko dela”.\nHorretarako adibidez “bidegorria oso baliagarria izan daiteke, baina egun bidegorria ez da erdialdera heltzen”. Halaber, Udalari galdetu dio ea Biteriko eta Jose Maria Arizmendiarrietako LURRAZPIKO 2 PARKINGAK “beste baldintza batzuekin (prezio merkeagoz esaterako) erabil daitezkeen”.\nISUNAK ere hizpide izan dira debate publikoan. “TAOko isunek orain artekoen ezaugarri berdinak izango dituzte”.\nEtzi, ostegunean, eztabaida publiko berri bat egingo da, udaletxeko pleno aretoan, arratsaldeko 18:30ean.